sagorsarker/bangla-wikipedia huggingface dataset:
তাই-কাদাই ভাষাসমূহ

তাই-কাদাই ভাষাসমূহ, মতান্তরে কাদাই বা ক্রাদাই কিংবা চুয়াং-তং নামেও পরিচিত, দক্ষিণ চীন ও দক্ষিণ-পূর্ব এশিয়াতে প্রচলিত কতগুলি সুরপ্রধান ভাষার সমষ্টি। দক্ষিণ-পূর্ব চীনে, বিশেষ করে হাইনানে তাই-কাদাই ভাষাগুলির বৈচিত্র‌্য থেকে অনুমান করা হয় যে এই অঞ্চলটিই ভাষাগুলির আদি জন্মভূমি। ঐতিহাসিক কারণে তাই-কাদাই ভাষাভাষী জনগোষ্ঠী চীন থেকে দক্ষিণে সরে গিয়ে দক্ষিণ-পূর্ব এশিয়াতে পাড়ি জমায় এবং থাইল্যান্ড ও লাওস দেশ দুইটির জন্ম দেয়। এর আগে অঞ্চলটিতে সম্ভবত বিভিন্ন অস্ট্রো-এশীয় ভাষা প্রচলিত ছিল।
এর থাই ভাষা এবং লাও ভাষা যথাক্রমে থাইল্যান্ড এবং লাওস দেশের রাষ্ট্রভাষা। প্রায় ৯৩ মিলিয়ন মানুষ ক্রা দাই ভাষা বলেন এবং এর ৬০% লোক থাই ভাষা বলেন। এই ভাষা পরিবারে মোট ৯৫ টা ভাষা আছে যার ৬২ টা তাই ভাষার শাখা। দক্ষিণ চীনে ক্রদাই ভাষার বিবিধতা অনুসারে এই ভাষাসমূহের উৎপত্তি স্থল দক্ষিণ চীন বলে অনুমান করা হয়। এই তাই শাখাটি ২০০০ খ্রীষ্টপূর্বাব্দে দক্ষিণ চীনে ছড়িয়ে পড়েছিল। থাইল্যান্ডের ক্রা দাই ভাষাভাষীদের মধ্যে অণুবংশীক এবং ভাষিক বিশ্লেষণে যথেষ্ট সাদৃশ্যতা দেখা যায়।
বেরা অষ্ট্রপীরাত (২০০০) দ্বারা ক্রা দাই নামটি প্রস্তাব করা হয়েছিল। দক্ষিণ পূর্ব এশিয়ার অধিকাংশ ভাষাবিদ ক্রা দাই শব্দটি ব্যবহার করেন। তাই ক্রাদাই নামটি বহু ক্ষেত্রে প্রয়োগ করা হয় যা কিছু ভাষাবিদের মতে এটি বিভ্রান্তি এবং বিশৃঙ্খলার সৃষ্টি করতে পারে। ১৯৪২ সারে বেনডিক্ট তিনটি ক্রা ভাষা গলাও, লাকোবা, কাবিয়াও এবং লাচী ভাষাকে এইসঙ্গে মিলিয়ে এই ভাষা পরিবারের অন্তর্গত করান যাকে তিনি ক্রা দাই নাম দেন। ক্রা শব্দের অর্থ গালব এবং লাকোবা ভাষাতে ব্যক্তি এবং দাই শব্দ নিয়ে নামের একটি রূপ হয়।
ভাষাটি পাঁচটি ভাগে ভাগ করা যায়। সেটি হল: ক্রা, কাম-সুই, তাই, বি এবং লাই।
স্বাধীন ক্রা দাই ভাষাসমূহ হল:
মিশ্রিত ক্রা দাই ভাষা:
ক্রা দাই ভাষার বংশ বৃক্ষ
এই ভাষা পরিবারটির ওপর ভাষা বিশেষজ্ঞরা বহু প্রকার বংশ বৃক্ষ তৈরী করেন। সেটি হল:-
ক্রা দাই ভাষাসমূহ পূর্বে চীনা তিব্বতীয় ভাষা ছিল। এর যথেষ্ট সংখ্যক শব্দ চীনা তিব্বতীয় ভাষার সাথে একত্রিত হয়। কিন্তু এই শব্দসমূহ সকল ক্রা দাই ভাষাসমূহে কম করে পাওয়া যায়। যা এই দর্শাই যে এটি বহু প্রাচীন শব্দ।
চীনের বাইরে এই ভাষা পরিবারটিকে একটি স্বাধীন ভাষা পরিবার হিসাবে স্বীকৃতি দেয়া হয়েছে যদিও চীনে বর্তমানে একে চীনা তিব্বতীয় ভাষা পরিবারের অংশ বলে ভাবা হয়। চীনে একে চীনা তিব্বতী ভাষার শাখা মঙ-মিয়াও ভাষার অন্তর্গত বলে ধরা হয়। এখনো চীনা বিদ্বানদের মধ্যে এক চর্চার বিষয় হল যে বিভিন্ন ক্রা ভাষা যেমন লাও, কাবিয়াও, লাচী ইত্যাদি ভাষাকে ঝুবাঙ ভাষার অন্তর্গত করতে পারা যাবে না। কারণ সেই ভাষাসমূহের মধ্যে চীনা তিব্বতী ভাষার সাথে সাদৃশ্যতা বেশি নেই যা ঝুবাঙ-ডং ভাষাসমূহের আছে।
মঙ মিয়াও এবং ক্রা দাই ভাষাসমূহের মধ্যে যথেষ্ট অণুবংশীক সম্বন্ধ আছে।
জাপানি ভাষার মূল মাতৃভূমি দক্ষিণ চীন। গঠন সম্পর্ক এবং ঐ কারণে জাপানি ভাষার সাথে এটির ব্যাসের সাদৃশ্য দেখা যায়।
খুমি ভাষা

খুমি বা খুমি চিন ভাষা () দক্ষিণ চীন (Chin) ভাষার একটি উপভাষা। ভাষাটি পশ্চিম মিয়ানমারের চিন রাজ্যের দক্ষিণ প্রান্তে পালেৎওয়া ও তার আশেপাশের অঞ্চলে, এবং বাংলাদেশের বান্দরবান জেলাতে প্রচলিত। বর্তমানে ভাষাটিতে প্রায় ৭০ হাজার লোক কথা বলেন, তবে রাখাইন বা আরাকানীয় ভাষা এবং বর্মী ভাষার প্রভাবে এর বক্তা সংখ্যা হ্রাস পাচ্ছে।
কৃষ্ণচন্দ্র রায়

কৃষ্ণচন্দ্র রায় (১৭১০ – ১৭৮৩) ছিলেন নদিয়ার মহারাজা। বাংলা সাহিত্য, বাংলার সংস্কৃতি ও বাঙালি ইতিহাসে তাঁর ভূমিকা অবিস্মরণীয়। নদিয়া রাজপরিবারের শ্রেষ্ঠ পুরুষ হিসেবে পরিগণিত। তিনি বিদ্বান, সংস্কৃত ও ফার্সি ভাষায় শিক্ষিত, সংগীতরসিক ছিলেন। তীব্র রক্ষণশীল রাজা কৃষ্ণচন্দ্র ছিলেন শাক্তপদাবলিকার রামপ্রসাদ সেন, অন্নদামঙ্গল কাব্য প্রণেতা ভারতচন্দ্র রায়গুণাকর, হাস্যরসিক গোপাল ভাঁড় প্রমুখ বাংলার প্রবাদপ্রতিম গুণী ব্যক্তিদের পৃষ্ঠপোষক। অন্নদামঙ্গল কাব্য তাঁর রাজসভার ফরমাসে রচিত হয়। কৃষ্ণনগরের জগদ্বিখ্যাত মৃৎশিল্পের সূত্রপাত তাঁর সময়ে তাঁরই উদ্যোগে ঘটে।
কৃষ্ণচন্দ্র রায় ছিলেন একজন কূটকৌশলী ব্যক্তি। নবাব সিরাজউদ্দৌলা ইংরেজদের সাথে সংঘাতে লিপ্ত হলে তিনি ইংরেজদের পক্ষ অবলম্বন করেন। পরবর্তী নবাব মীর কাশিমের সময় তাঁকে বন্দী করা হয়। ইংরেজদের হস্তক্ষেপে তিনি মুক্তি লাভ করেন। কোম্পানি সরকার তাঁর আনুগত্যের জন্য মহারাজা উপাধিতে ভূষিত করেন।
বাংলায় জগদ্ধাত্রী পূজা ও নবদ্বীপে শাক্তরাস প্রচলন তাঁরই কৃতিত্ব। জনশ্রুতি অনুসারে বাংলার নবাব আলীবর্দী খানকে রাজকর দিতে না পারায় কারাগারে বন্দি হয়েছিলেন কৃষ্ণচন্দ্র ১৭৫৪ সালে। সময়টা ছিল দুর্গোৎসবের কাছাকাছি। নবাবের কারাগার থেকে অবশেষে তিনি যখন মুক্ত হলেন তখন দুর্গোৎসব প্রায় সমাপ্ত, কৃষ্ণনগর ফেরার পথে রাজা বুঝলেন, সে দিন বিজয়া দশমী। রাজা নৌকার মধ্যে ঘুমিয়ে পড়েছিলেন এবং সেখানেই স্বপ্নে দেখেছিলেন যে এক রক্তবর্ণা চতুর্ভুজা কুমারী দেবী তাঁকে বলছেন আগামী কার্তিক মাসের শুক্লা নবমী তিথিতে তাঁর পুজো করতে। ফলে প্রচলন হয় জগদ্ধাত্রী পূজার। এর পরের বছর চন্দননগরে জগদ্ধাত্রী পুজার প্রচলন হয় তাঁর সুহৃদ ইন্দ্রনারায়ণ চৌধুরীর হাত দিয়ে। এছাড়াও, মালোপাড়া বারোয়ারি জগদ্ধাত্রীর (মা জলেশ্বরী) প্রতিমার পূজার সূচনা করেন মহারাজ কৃষ্ণচন্দ্র।
বাসুপূজ্য

জৈন বিশ্বতত্ত্ব অনুসারে, বর্তমান কালচক্রার্ধের (‘অবসর্পিণী’ যুগ) ১২শ তীর্থঙ্কর ছিলেন বাসুপূজ্য। জৈন বিশ্বাস অনুসারে, তিনি সকল কর্মের বন্ধন নাশ করে একজন ‘সিদ্ধ’ (মুক্ত আত্মা) হয়েছিলেন। বাসুপূজ্যের পিতা ছিলেন ইক্ষ্বাকু-বংশীয় রাজা বসুপূজ্য ও মাতা ছিলেন রানি জয়া দেবী। তিনি চম্পাপুরীতে জন্মগ্রহণ করেছিলেন। ভারতীয় পঞ্জিকা অনুসারে তাঁর জন্মতিথিটি হল ফাল্গুন কৃষ্ণা চতুর্দশী। তিনি বিবাহ করেননি এবং আজীবন ব্রহ্মচর্য পালন করেন। তপস্যা আরম্ভের এক মাসের মধ্যেই তিনি ‘কেবল জ্ঞান’ (অনন্ত শুদ্ধ জ্ঞান) অর্জন করেন এবং আষাঢ় শুক্লা চতুর্দশীতে ভারতের উত্তরবঙ্গের চম্পাপুরীতে মোক্ষ লাভ করেন।
জৈন বিশ্বতত্ত্ব অনুসারে, বাসুপূজ্য ছিলেন বর্তমান কালচক্রার্ধের (‘অবসর্পিণী’ যুগ) ১২শ তীর্থঙ্কর। জৈন বিশ্বাস অনুসারে, তিনি সকল কর্মের বন্ধন নাশ করে একজন ‘সিদ্ধ’ (মুক্ত আত্মা) হয়েছিলেন। বাসুপূজ্যের পিতা ছিলেন ইক্ষ্বাকু-বংশীয় রাজা বসুপূজ্য ও মাতা ছিলেন রানি জয়া দেবী। তিনি চম্পাপুরীতে জন্মগ্রহণ করেছিলেন। ভারতীয় পঞ্জিকা অনুসারে তাঁর জন্মতিথিটি হল ফাল্গুন কৃষ্ণা চতুর্দশী। তিনি বিবাহ করেননি এবং আজীবন ব্রহ্মচর্য পালন করেন। তপস্যা আরম্ভের এক মাসের মধ্যেই তিনি ‘কেবল জ্ঞান’ (অনন্ত শুদ্ধ জ্ঞান) অর্জন করেন এবং আষাঢ় শুক্লা চতুর্দশীতে ভারতের উত্তরবঙ্গের চম্পাপুরীতে মোক্ষ লাভ করেন।
২০১৪ সালে বিহারের ভাগলপুরের অন্তর্গত চম্পাপুরের নাথনগর মন্দিরে বাসুপূজ্যের উচ্চতম মূর্তিটি উদ্বোধন করা হয়। এই মূর্তিটির উচ্চতা ৩১ ফুট। মূর্তিটি নির্মাণ ও দান করেন ফুলচন্দ শেঠি চত্বর, ডিমাপুরে অবস্থিত শ্রীমতী সোনা দেবী শেঠি চ্যারিটেবল ট্রাস্ট।
অজিতনাথ

অজিতনাথ ছিলেন জৈন বিশ্বতত্ত্ব অনুসারে বর্তমান ‘অবসর্পিণী’ (কাল চক্রার্ধের নাম) যুগের দ্বিতীয় তীর্থঙ্কর। যে আত্মা অজিতনাথ হন, তিনি পূর্বজন্মে ছিলেন মহাবিদেহ অঞ্চলের সুসিমা শহরের রাজা বিমলবাহন। অজিতনাথের পিতা ছিলেন রাজা জিতশত্রু ও মাতা ছিলেন রাজি বিজয়া। তিনি অযোধ্যায় ইক্ষ্বাকু রাজবংশে জন্মগ্রহণ করেছিলেন। রাজকীয় শৌর্য থাকা সত্ত্বেও অজিতনাথ পবিত্র জীবন যাপন করতেন। যথাসময়ে তিনি অরিন্দম সূরির অধীনে সন্ন্যাস গ্রহণ করেন।
যজুর্বেদ গ্রন্থে ‘অজিতনাথ’ নামটির উল্লেখ পাওয়া যায়। তবে সেখানে এই নামটির অর্থ স্পষ্ট নয়। জৈন বিশ্বাস অনুসারে, অজিতনাথের কনিষ্ঠ ভ্রাতা ছিলেন সগর। সগর দ্বিতীয় চক্রবর্তী হয়েছিলেন। হিন্দু ও জৈন উভয় শাস্ত্রেই সগরের উল্লেখ রয়েছে।
হিন্দু ধর্মগ্রন্থ থেকে জানা যায় যে, সগরের একাধিক পুত্র ছিলেন। তাদের অন্যতম ভগীরথ গঙ্গাকে স্বর্গ থেকে মর্ত্যে নিয়ে আসেন। জৈন ধর্মগ্রন্থ থেকে জানা যায় যে, সগর শেষ জীবনে অজিতনাথের অধীনে সন্ন্যাস গ্রহণ করেন এবং সংসার পরিত্যাগ করেন।
অজিতনাথের সঙ্গে তার হস্তী প্রতীক, সপ্তপর্ণ বৃক্ষ, মহাযক্ষ যক্ষ এবং যোগিনী ও অজিতাবালা যক্ষী যুক্ত।
সম্ভবনাথ

সম্ভবনাথ ছিলেন জৈন বিশ্বতত্ত্ব অনুসারে বর্তমান অবসর্পিণী যুগের তৃতীয় তীর্থঙ্কর (সর্বজ্ঞ শিক্ষক ঈশ্বর)। সম্ভবনাথের পিতা ছিলেন শ্রাবস্তীর রাজা জিতারী এবং মাতা ছিলেন রানি সুসেনা। ভারতীয় পঞ্জিকা অনুসারে মাঘ মাসের শুক্লা চতুর্দশী তিথিতে তার জন্ম হয়েছিল। জৈন বিশ্বাস অনুসারে, তিনি সকল কর্ম ধ্বংসকারী মুক্ত আত্মায় (সিদ্ধ) পরিণত হয়েছিলেন।
সম্ভবনাথ ছিলেন বর্তমান অবসর্পিণী যুগের তৃতীয় তীর্থঙ্কর (সর্বজ্ঞ শিক্ষক ঈশ্বর)। তার পিতা ছিলেন শ্রাবস্তীর রাজা জিতারী এবং মাতা ছিলেন রানি সুসেনা। ইক্ষ্বাকু রাজবংশে তার জন্ম হয়। জৈন বিশ্বাস অনুসারে, তার উচ্চতাক ছিল ৪০০ ধনুষ (১,২০০ মিটার)। সম্ভবনাথ তার অশ্ব প্রতীক, শাল বৃক্ষ, ত্রিমুখ যক্ষ এবং প্রজ্ঞপ্তি ও দুরিতারি যক্ষীর সঙ্গে যুক্ত।
আচার্য সমন্তভদ্র রচিত "স্বয়ম্ভুস্তোত্র" চব্বিশজন তীর্থঙ্করের স্তুতি। এই স্তোত্রে পাঁচটি শ্লোকে সম্ভবনাথের গুণ বর্ণনা করা হয়েছে।
ঘাঘরা, পশ্চিম মেদিনীপুর

ঘাঘরা ভারতের পশ্চিমবঙ্গ প্রদেশের ঝাড়গ্রাম জেলায় অবস্থিত একটি পর্যটন কেন্দ্র ৷এখানে জঙ্গলের মধ্যে একটি পাহাড়ি ঝর্ণা আছে ৷ স্থানটি আদিবাসী অধ্যুসিত ঘন জঙ্গলে ঘেরা প্রত্যন্ত গ্রামে অবস্থিত ৷ বাসের চল নেই ৷ এখানে কোনো থাকার ব্যবস্থা নেই ৷ এখান থেকে ৯ কিমি দূরে অবস্থিত বেলপাহাড়ী গ্রাম পর্যন্ত বাস চলাচল করে ৷ বেলপাহাড়ী থেকে ঘাঘরা এই ৯ কিমি পথ জীপ ভাড়া করে আসা যায় ৷ অনেক পর্যটক জঙ্গলের ভেতর দিয়ে ৬ কিমি ট্রেক করে সংক্ষিপ্ত পথেও বেলপাহাড়ী থেকে ঘাঘরা আসেন ৷ ঘাঘরার প্রাকৃতিক সৌন্দর্য অসাধারণ ৷ বেলপাহাড়ী সড়কপথে মেদিনীপুর ও খড়গপুর শহরের সাথে যুক্ত ৷ বর্তমানে চরমপন্থী নকসাল সংগঠন বেলপাহাড়ীতে সক্রিয় হবার পর থেকে ঘাঘরাতে পর্যটকের সংখ্যা অনেক কমে গেছে ৷
অভিনন্দননাথ

অভিনন্দননাথ বা অভিনন্দন স্বামী ছিলেন বর্তমান অবসর্পিণী যুগের চতুর্থ তীর্থঙ্কর। কথিত আছে, তিনি ৫০ লক্ষ "পূর্ব", অর্থাৎ ৩৫২.৮০ কুইন্টিলিয়ন বছর জীবিত ছিলেন। অযোধ্যায় ইক্ষ্বাকু বংশীয় রাজা সম্বর ও রাণী সিদ্ধার্থা ছিলেন অভিনন্দননাথের পিতামাতা। ভারতীয় পঞ্জিকা অনুসারে, মাঘ মাসের শুক্লা দ্বিতীয়া তিথিতে তাঁর জন্ম। জৈনদের বিশ্বাস, তিনি আত্মার সকল কর্ম ধ্বংস করে "সিদ্ধ" বা মুক্ত আত্মায় পরিণত হয়েছিলেন।
অভিনন্দননাথ বা অভিনন্দন স্বামী ছিলেন বর্তমান অবসর্পিণী যুগের চতুর্থ তীর্থঙ্কর। কথিত আছে, তিনি ৫০ লক্ষ "পূর্ব", অর্থাৎ ৩৫২.৮০ কুইন্টিলিয়ন বছর জীবিত ছিলেন। অযোধ্যায় ইক্ষ্বাকু বংশীয় রাজা সম্বর ও রাণী সিদ্ধার্থা ছিলেন অভিনন্দননাথের পিতামাতা। ভারতীয় পঞ্জিকা অনুসারে, মাঘ মাসের শুক্লা দ্বিতীয়া তিথিতে তাঁর জন্ম। প্রিয়াঙ্গু বৃক্ষের তলায় বসে তিনি "কেবল জ্ঞান" অর্জন করেন। জৈনদের বিশ্বাস, তিনি আত্মার সকল কর্ম ধ্বংস করে "সিদ্ধ" বা মুক্ত আত্মায় পরিণত হয়েছিলেন। তাঁদের আরও বিশ্বাস, অভিনন্দননাথের উচ্চতা ছিল ৩৫০ "ধনুষ" (১,০৫০ মিটার)।
জৈন সন্ন্যাসী সামন্তভদ্র তাঁর "স্বয়ম্ভুস্তোত্র" নামক স্তোত্রে চব্বিশ জন তীর্থঙ্করের গুণকীর্তন করেন। এই স্তোত্রের পাঁচটি শ্লোকে অভিনন্দননাথের গুণাবলি কীর্তিত হয়েছে। তার মধ্যে একটি শ্লোকের বঙ্গানুবাদ নিম্নরূপ:
উল্লুক প্রতীক, পিয়াল বৃক্ষ, যক্ষেশ্বর ও নায়ক যক্ষ এবং বজ্রশৃঙ্কলা ও কালিকা যক্ষী অভিনন্দননাথের সঙ্গে যুক্ত।
সুমতিনাথ

সুমতিনাথ হলেন জৈন বিশ্বতত্ত্ব অনুসারে বর্তমান অবসর্পিণী যুগের পঞ্চম তীর্থঙ্কর। তিনি অযোধ্যার ইক্ষ্বাকু রাজবংশে জন্মগ্রহণ করেছিলেন। তার পিতা ছিলেন ক্ষত্রিয় রাজা মেঘ (মেঘপ্রভ) এবং মাতা ছিলেন মঙ্গলা (সুমঙ্গলা)। হিন্দু পঞ্জিকা অনুসারে বৈশাখ মাসের শুক্লা অষ্টমী তিথিতে সুমতিনাথ জন্মগ্রহণ করেছিলেন।
সুমতিনাথ বর্তমান অবসর্পিণী যুগের পঞ্চম জৈন তীর্থঙ্কর। তার পিতা ছিলেন অযোধ্যার ইক্ষ্বাকু-বংশীয় ক্ষত্রিয় রাজা মেঘ (মেঘপ্রভ) এবং মায়া ছিলেন রানি মঙ্গলা (সুমঙ্গলা)। হিন্দু পঞ্জিকা অনুসারে, সুমতিনাথ বৈশাখ মাসের শুক্লা অষ্টমী তিথিতে জন্মগ্রহণ করেছিলেন।
পূর্বজন্মে সুমতিনাথ ছিলেন জয়ন্ত বিমানের একজন ইন্দ্র।
জৈন বিশ্বাস অনুসারে, সুমতিনাথ সকল কর্ম ধ্বংস করে একজন সিদ্ধে (মুক্ত আত্মা) পরিণত হয়েছিলেন। তাকে তার ক্রৌঞ্চ প্রতীক, প্রিয়াঙ্গু বৃক্ষ, তুম্বরু যক্ষ ও মহাকালী যক্ষীর সঙ্গে যুক্ত করা হয়।
আচার্ সমন্তভদ্র কর্তৃক লিখিত "স্বয়ম্ভুস্তোত্র" নামক স্তবে চব্বিশ জন তীর্থঙ্করের স্তুতি করা হয়েছে। এই স্তবে পাঁচটি শ্লোকে সুমতিনাথের গুণাবলি বর্ণনা করা হয়েছে। তার মধ্যে শেষ শ্লোকটি নিম্নরূপ:
পদ্মপ্রভ

পদ্মপ্রভ বা পদ্মপ্রভু স্বামী ছিলেন জৈন বিশ্বতত্ত্ব অনুযায়ী বর্তমান অবসর্পিণী যুগের ষষ্ঠ তীর্থঙ্কর। জৈন বিশ্বাস অনুসারে, তিনি আত্মার সকল কর্ম ধ্বংস করে একজন সিদ্ধে (মুক্ত আত্মা) পরিণত হয়েছিলেন। পদ্মপ্রভ কৌসাম্বীর ইক্ষ্বাকু-বংশীয় রাজা শ্রীধর ও রানি সুসীমাদেবীর পুত্র রূপে জন্মগ্রহণ করেছিলেন। ভারতীয় পঞ্জিকা অনুসারে তার জন্মতিথিটি হল কার্তিক কৃষ্ণা দ্বাদশী তিথি।
পদ্মপ্রভ ছিলেন জৈন বিশ্বতত্ত্ব অনুযায়ী বর্তমান অবসর্পিণী যুগের ষষ্ঠ তীর্থঙ্কর। জৈন বিশ্বাস অনুসারে, তিনি আত্মার সকল কর্ম ধ্বংস করে একজন সিদ্ধে (মুক্ত আত্মা) পরিণত হয়েছিলেন। পদ্মপ্রভ কৌসাম্বীর ইক্ষ্বাকু-বংশীয় রাজা শ্রীধর ও রানি সুসীমাদেবীর পুত্র রূপে জন্মগ্রহণ করেছিলেন। ভারতীয় পঞ্জিকা অনুসারে তার জন্মতিথিটি হল কার্তিক কৃষ্ণা দ্বাদশী তিথি।
পদ্মপ্রভ তার পদ্ম প্রতীক, চত্রাভ বৃক্ষ, মনোবেগ (দিগম্বর মতে) বা মনগুপ্ত (শ্বেতাম্বর মতে) যক্ষ ও শ্যামা অচ্যুতা যক্ষীর সঙ্গে যুক্ত।
মিরের খীল, ভূজপূর ইউনিয়ন

মিরেরখীল (Mirerkhil) ভূজপূর ইউনিয়নের একটি গ্রাম। চট্টগ্রাম হতে ৪৯ কিলোমিটার উত্তরের এই গ্রামটি পূর্ব ভূজপুর মৌজার একাংশ এবং ফকিরাচঙ্গ মৌজার কিয়দাংশ নিয়ে গঠিত।
দুই পাহাড় তথা সীতাকুন্ড পাহাড় এবং পার্বত্য চট্টগ্রামের পাহাড়ের ঠিক মাঝে ছোট একটি গ্রাম মিরেরখীল। সবুজ ধানী কৃষি-ক্ষেত্র, দীঘি, টিলা এবং বিস্তৃত নঢাইল্লা ডোবা বেষ্টিত এই গ্রাম। চট্টগ্রাম অঞ্চলের বিশিষ্ট নদী হালদা নদী গ্রামের সীমানার কিছু বহির্দিক দিয়ে প্রবাহিত হচ্ছে। বঙ্গোপসাগরের তীর হতে এই গ্রামের সরাসরি কৌণিক দূরত্ত্ব ২২ কিলোমিটার, মধ্যে সীতাকুন্ড পাহাড়ের অবস্থান । গ্রামের উত্তরে আমতলী গ্রাম, পূর্বে ফকিরাচঙ্গ গ্রাম এবং পশ্চিমে আজিমপুর মৌজা। প্রাক ব্রিটিশ যুগের চিহ্ন হিসেবে এই গ্রামে মিরের পুকুর, খোন্দকার পুকুর, আজলা পুকুর এবং বানিয়া পুকুর নামের বেশ কিছু দীঘি সদৃশ পুকুর বিদ্যমান রয়েছে।
গ্রামের জনসংখ্যা প্রায় ১৩০০ জন।
যতটুকু জানা যায় প্রাক ব্রিটিশ যুগের এই অঞ্চলের জমিদার মীর মোহাম্মদ ছনার নামেই এই এলাকার নাম মিরেরখীল হয়। স্থানীয় লোকেরা মিরেরখীল জামে মসজিদের সামনের দীঘিটাকে মিরের পুকুর বলে। 
পুরাতন দলীল পত্রে ও গ্রাম সংলগ্ন এলাকাটি তরফ মীর মোহাম্মদ ছনা নামে অভিহিত হয়েছে। তবে সিএস (Cadestal Survey) জরিফের সময় এলাকার নাম গাছবাড়িয়া ছিল। গাছবাড়িয়া প্রাথমিক বিদ্যালয় 
এবং গাছবাড়িয়া বিল তারই স্মৃতি বহন করে।
মিরেরখীলে একটি প্রাথমিক বিদ্যালয়, একটি মাদ্রাসা, একটি মহিলা মাদ্রাসা, তিনটি মসজিদ এবং একটি কেন্দ্রীয় জামে মসজিদ আছে।
ফকিরহাট মিরেরখীল গ্রামের প্রধান বাজার। চট্টগ্রাম শহর থেকে ফকিরহাটের দূরত্ত্ব ৪৯ কিলোমিটার।
মিরেরখীল জামে মসজিদ ও সংলগ্ন দীঘি।
আঞ্চলিক মহাসড়ক R151 (৪৮ কিমি দীর্ঘ) পেলাগাজীর দীঘির মোড় হতে মিরেরখীল গ্রামের উপর দিয়ে হেয়াকোঁ হয়ে বারইয়ারহাটে গিয়ে ঢাকা চট্টগ্রাম জাতীয় মহাসড়কের সাথে মিলিত 
হয়েছে। চট্টগ্রাম শহরের অক্সিজেন বাস ষ্ট্যান্ড থেকে চট্টগ্রাম-হেয়াকোঁ লাইনের বাসে করে সরাসরি ফকিরহাটে আসা যায়।
মার্কিন যুক্তরাষ্ট্রের রাষ্ট্রপতি নির্বাচন, ২০০৮

প্রতি ৪ বছর পরপর নভেম্বর মাসের প্রথম মঙ্গলবার মার্কিন যুক্তরাষ্ট্রে প্রেসিডেন্ট নির্বাচন অনুষ্ঠিত হয়। ২০০৮ সালে নভেম্বর মাসের প্রথম মঙ্গলবার ছিলো ৪ঠা নভেম্বর। এই দিনই ২০০৮ সালের নির্বাচন অনুষ্ঠিত হয়। এটা ছিলো মার্কিন যুক্তরাষ্ট্রের ৫৬তম প্রেসিডেন্ট ও ভাইস-প্রেসিডেন্ট নির্বাচন অনুষ্ঠান।
এই নির্বাচনে রিপাবলিকান পার্টির পক্ষ থেকে মনোনয়ন পান অ্যারিজোনা অঙ্গরাজ্যের সিনেটর জন ম্যাকেইন। আর ডেমোক্র্যাটিক পার্টি থেকে প্রেসিডেন্ট পদে প্রতিদ্বন্দ্বিতা করেন ইলিনয় থেকে নির্বাচিত সিনেটর বারাক ওবামা। "লিবারেশন পার্টি" প্রাক্তন কংগ্রেসম্যান "বব বার"-কে মনোনয়ন দেয়, "কনস্টিটিউশন পার্টি" থেকে মনোনয়ন পায় রেডিও টক শো'র উপস্থাপক "চাক বল্ডউইন" এবং "গ্রিন পার্ট" থেকে প্রসিডেন্ট পদে প্রতিদ্বন্দ্বিতা করে কংগ্রেস সদস্য "সিনথিয়া ম্যাকিনি"। "রাল্‌ফ ন্যাডার" গ্রিন পার্টির মনোনয়ন লাভের চেষ্টা করেছিলেন, ব্যর্থ হয়ে স্বাধীন প্রার্থী হিসেবে প্রতিদ্বন্দ্বিতা করেন।
এই নির্বাচনে বারাক ওবামা ২৭০ এর বেশি ইলেক্টোরাল ভোট অর্জনের মাধ্যমে জয়লাভ করেন। তিনিই মার্কিন যুক্তরাষ্ট্রের প্রথম আফ্রিকান-অ্যামেরিকান প্রেসিডেন্ট।
এই নির্বাচনে অনেক কিছু প্রথম ঘটেছে। এই প্রথম দুজন বর্তমান সিনেটর একে অন্যের বিরুদ্ধে লড়েছেন। এবারই প্রথম কোন আফ্রিকান-মার্কিন প্রার্থী প্রধান রাজনৈতিক দলের পক্ষে প্রতিদ্বন্দ্বিতা করেছেন। পাশাপাশি এর আগে কোন নারী প্রধান রাজনৈতিক দলগুলোর পক্ষে ভাইস-প্রেসিডেন্ট পদে প্রতিদ্বন্দ্বিতা করেনি। এবার সারাহ প্যালিন রিপাবলিকান পার্টির পক্ষে ভাইস-প্রেসিডেন্ট পদে প্রতিদ্বন্দ্বিতা করেছেন। জন ম্যাকেইন নির্বাচিত হলে তিনিই হতেন মার্কিন যুক্তরাষ্ট্রের প্রবীণতম ফার্স্ট-টার্ম প্রেসিডেন্ট। সিনেটর জোসেফ বাইডেন প্রথম রোমান ক্যাথলিক যিনি ভাইস-প্রেসিডেন্ট পদে নির্বাচিত হলেন।
৩৩টি অঙ্গরাজ্যে একইসাথে সিনেট নির্বাচন চলেছে। আর সবগুলো অঙ্গরাজ্যেই একইসাথে হাউজ অফ রিপ্রেজেন্টিটিভ নির্বাচন চলেছে। তাই সিনেট, হাউজ আর প্রেসিডেন্ট নির্বাচন এবার প্রায় একসাথেই চলেছে। পাশাপাশি ১১টি অঙ্গরাজ্যে একইসাথে গাবারন্যাশনাল নির্বাচন চলেছে। ২০০৪ সালে বিভিন্ন অঙ্গরাজ্যের ইলেক্টোরাল ভোট নির্ধারিত হয়েছিল ২০০০ সালের আদমশুমারি অনুসারে। এবারও সেভাবে ইলেক্টোরাল ভোট নির্ধারিত হয়েছে। অঙ্গরাজ্যের প্রতিটি ডিস্ট্রিক্টের জন্য একটি করে ইলেক্টোরাল ভোট নির্ধারণ করা হয়, আর বাকি দুইটি ভোট বরাদ্দ করা হয় সে অঙ্গরাজ্য থেকে মার্কিন সিনেটে কর্মরত দুজন সিনেটরের জন্য। অবশ্য ২৩তম সংশোধনের মাধ্যমে ওয়াশিংটন ডিসি-তে সিনেটরদের জন্য ৩টি ইলেক্টোরাল ভোট নির্ধারণ করা হয়েছে।
স্যারা পেলিন

স্যারা লুইজ হিথ পেলিন (; জন্ম: ১১ই ফেব্রুয়ারি, ১৯৬৪) মার্কিন যুক্তরাষ্ট্রের রাজনীতিবিদ, রাজনৈতিক ভাষ্যকার, লেখিকা ও বাস্তবমুখী টিভির একজন ব্যক্তিত্ব যিনি ২০০৬ থেকে ২০০৯ সাল পর্যন্ত দেশটির আলাস্কা অঙ্গরাজ্যের গভর্নর হিসেবে দায়িত্ব পালন করেন। তিনি ২০০৮ সালের মার্কিন রাষ্ট্রপতি নির্বাচনে রিপাবলিকান পার্টির পক্ষে রাষ্ট্রপতি পদপ্রার্থী জন ম্যাকেইনের সাথে জুটি বেঁধে মার্কিন যুক্তরাষ্ট্রের উপ-রাষ্ট্রপতি পদের জন্য প্রতিদ্বন্দ্বিতা করেন ও সেখানে ডেমোক্র্যাটিক পার্টির জোসেফ বাইডেনের কাছে পরাজিত হন।
পেলিন ১৯৯২ থেকে ১৯৯৬ সাল পর্যন্ত আলাস্কার ওয়াসিলা নগরীর নগর পরিষদের সদস্য ছিলেন। ১৯৯৬ থেকে ২০০২ পর্যন্ত এ শহরের নগরপ্রধান ছিলেন। ২০০২ সালে আলাস্কার লেফটেন্যান্ট গভর্নর পদে প্রতিদ্বন্দ্বিতা করে বিফল হন, ও তারপরে ২০০৩ থেকে ২০০৪ সাল পর্যন্ত "আলাস্কা অয়েল অ্যান্ড গ্যাস কনজার্ভেশন কমিশন"-এর (আলাস্কা খনিজ তেল ও গ্যাস সংস্থা) প্রধান ছিলেন। তিনি ২০০৬ সালের নভেম্বরে আলাস্কার গভর্নর নির্বাচিত হন।
তিনি আলাস্কার প্রথম নারী গভর্নর। পাশাপাশি এই পদে নির্বাচিত কনিষ্ঠতম ব্যক্তি তিনি। তিনিই দ্বিতীয় নারী যিনি কোন প্রধান রাজনৈতিক দলের হয়ে মার্কিন যুক্তরাষ্ট্রের উপ-রাষ্ট্রপতি পদে প্রতিদ্বন্দ্বিতা করেন।
লখনাগার মাইন

লখনাগার মাইন () ছিল একটি বিস্ফোরক-পূর্ণ মাইন বা সুড়ঙ্গ যা ফ্রান্সের সম দেপার্ত্যমঁ-র লা বোয়াজেল গ্রামের দক্ষিণে খোঁড়া হয়েছিল। সমের যুদ্ধের প্রথম দিনে, ১৯১৬ সালের ১লা জুলাই সকাল ৭টা ২৮ মিনিটে, এটিতে বিস্ফোরণ ঘটানো হয়। লখনাগার মাইন এবং গ্রামের উত্তরে খোঁড়া ই সাপ মাইন দুইটিতে একত্রে ২৪ টন বিস্ফোরক ভরা হয়েছিল। সে সময় এই দুইটিই ছিল সবচেয়ে বড় মাইন।
ব্রিটিশ বিমানবাহিনী ৩ নং স্কোয়াড্রনের ২য় লেফটেন্যান্ট সেসিল লিউইস মাইনটির বিস্ফোরণ আকাশ থেকে পর্যবেক্ষণ করেন। তার বিবরণ নিচে ইংরেজিতে দেওয়া হল।
বিস্ফোরণের ফলে ভূ-পৃষ্ঠের এক বিরাট অংশ কলাম আকারে প্রায় ৪ হাজার ফুট উপরে উঠে যায়। সুড়ঙ্গের উপরেই জার্মান সেনারা অবস্থান করছিল। এই বিস্ফোরণে অগণিত জার্মান সেনা নিহত হয়। আজও লখনাগার মাইনের বিস্ফোরণে সৃষ্ট বিশাল এক খাদ ফ্রান্সের সম-এ রয়ে গেছে। এটি প্রায় ৩০০ ফুট চওড়া ও ৯০ ফুট গভীর। আজও এটি পৃথিবীর বুকে যুদ্ধের ফলে সৃষ্ট সবচেয়ে বড় ক্ষত।
লখনাগার খাদটি ভরাট করার প্রচেষ্টায় বাধা দেওয়া হয়। পরবর্তীকালে একজন ইংরেজ রিচার্ড ডানিং ১৯৭৮ সালে খাদটি কিনে নেন এবং এটি সংরক্ষণের ব্যবস্থা করেন। বর্তমানে এখানে একটি স্মৃতিসৌধ ও কাঠের তৈরি একটি ক্রুশ রয়েছে।
অ্যাপালেশিয়া

অ্যাপালেশিয়া () বা অ্যাপালেচিয়া অথবা অ্যাপাল্যাচা মার্কিন যুক্তরাষ্ট্রের পূর্বভাগের একটি অঞ্চল যা দক্ষিণ নিউ ইয়র্ক অঙ্গরাজ্য থেকে শুরু হয়ে উত্তর অ্যালাবামা, মিসিসিপি, এবং জর্জিয়া পর্যন্ত বিস্তৃত। যদিও অ্যাপালেশীয় পর্বতমালার কিছু অংশ নিউ ইংল্যান্ড হয়ে কানাডা পর্যন্ত বিস্তৃত, তা সত্ত্বেও এগুলিকে অ্যাপালেশিয়া ভৌগোলিক অঞ্চলের অন্তর্গত গণ্য করা হয় না। মূলত পার্বত্য এই অঞ্চলে ২০১০ মার্কিন যুক্তরাষ্ট্রের আদমশুমারি অনুসারে, অঞ্চলটিতে প্রায় ২৫ মিলিয়ন (২.৫ কোটি) লোকের বাসস্থান ছিল। 
অ্যাপালেশিয়া অঞ্চল মার্কিন যুক্তরাষ্ট্রের একটি দারিদ্র‌্যপীড়িত অঞ্চল। এ অঞ্চলের অধিবাসীরা সাংস্কৃতিক ও রাজনৈতিকভাবে রক্ষণশীল। শিক্ষাদীক্ষার দিক থেকেও এ অঞ্চলের লোকেরা বাকি মার্কিন যুক্তরাষ্ট্র থেকে পিছিয়ে। ২০০৮ সালের মার্কিন নির্বাচনে ডেমোক্র‌্যাট প্রার্থী বারাক ওবামা মার্কিন যুক্তরাষ্ট্রের প্রায় সর্বত্র ২০০৪-এর প্রার্থী অপেক্ষা ভাল করলেও কেবল অ্যাপালেশিয়া অঞ্চলে তিনি খারাপ করেন।
হারুয়ালছড়ি ইউনিয়ন

হারুয়ালছড়ি বাংলাদেশের চট্টগ্রাম জেলার ফটিকছড়ি উপজেলার অন্তর্গত একটি ইউনিয়ন।
হারুয়ালছড়ি ইউনিয়নের আয়তন ১৪,৭৭২ একর (৫৯.৭৮ বর্গ কিলোমিটার)।
২০১১ সালের আদমশুমারি অনুযায়ী হারুয়ালছড়ি ইউনিয়নের মোট জনসংখ্যা ২৫,১৪৬ জন। এর মধ্যে পুরুষ ১২,৪০২ জন এবং মহিলা ১২,৭৪৪ জন। মোট পরিবার ৪,৬৫৯টি।
ফটিকছড়ি উপজেলার মধ্য-পশ্চিমাংশে হারুয়ালছড়ি ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৭ কিলোমিটার। এ ইউনিয়নের দক্ষিণে সুয়াবিল ইউনিয়ন, পূর্বে সুন্দরপুর ইউনিয়ন ও পাইন্দং ইউনিয়ন, উত্তরে ভূজপুর ইউনিয়ন ও বাগানবাজার ইউনিয়ন এবং পশ্চিমে বাগানবাজার ইউনিয়ন ও সীতাকুণ্ড উপজেলার বারৈয়াঢালা ইউনিয়ন অবস্থিত।
হারুয়ালছড়ি ইউনিয়নের বক্ষভেদ করে হারুয়ালছড়ি নামক একটি খাল বয়ে গেছে, তাই এ খালের নামানুসারে এই ইউনিয়নের নামকরণ হয় বলে জানা যায়।
হারুয়ালছড়ি ইউনিয়ন ফটিকছড়ি উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম উপজেলার ভূজপুর থানার আওতাধীন। এটি জাতীয় সংসদের ২৭৯নং নির্বাচনী এলাকা চট্টগ্রাম-২ এর অংশ। এটি ৭টি মৌজায় বিভক্ত:
এ ইউনিয়নের গ্রামগুলো হল:
২০১১ সালের আদমশুমারি অনুযায়ী হারুয়ালছড়ি ইউনিয়নের সাক্ষরতার হার ৪৩.৮%। এ ইউনিয়নে ১টি মাধ্যমিক বিদ্যালয়, ১টি দাখিল মাদ্রাসা ও ১৫টি প্রাথমিক বিদ্যালয় রয়েছে।
হারুয়ালছড়ি ইউনিয়নে যোগাযোগের প্রধান প্রধান সড়কগুলো হল নাজিরহাট-বাগানবাজার সড়ক এবং বারৈয়াঢালা-রামগড় সড়ক। প্রধান যোগাযোগ মাধ্যম সিএনজি চালিত অটোরিক্সা।
হারুয়ালছড়ি ইউনিয়নে ৫১টি মসজিদ, ৩টি ঈদগাহ ও ৬টি মন্দির রয়েছে।
হারুয়ালছড়ি ইউনিয়নের পূর্ব পাশ দিয়ে বয়ে চলেছে হালদা নদী। এছাড়াও এ ইউনিয়নের উপর দিয়ে প্রবাহিত হচ্ছে হারুয়ালছড়ি খাল, ফটিকছড়ি খাল, রক্তছড়ি খাল, লম্বাবিল খাল এবং পাটিয়ালছড়ি খাল।
হারুয়ালছড়ি ইউনিয়নের প্রধান প্রধান হাট/বাজারগুলো হল বাশি মহাজন হাট, পশ্চিম আঁধার মানিক নয়াহাট, রামহরি হাট, তালতলি বাজার, হারুয়ালছড়ি নয়াহাট, শান্তিরহাট (কমিটির হাট), আমান বাজার, বায়লা বাজার এবং লালাহাট।
হারুয়ালছড়ি ইউনিয়নের দর্শনীয় স্থানগুলোর মধ্যে রয়েছে:
অক্ষয় তৃতীয়া

অক্ষয় তৃতীয়া (সংস্কৃত: अक्षय तृतीय) হল হিন্দু পঞ্জিকার বৈশাখ মাসের শুক্লা তৃতীয়া অর্থাৎ শুক্লপক্ষের তৃতীয়া তিথি। এটি হিন্দু ও জৈন ধর্মাবলম্বীদের কাছে একটি বিশেষ তাৎপর্যপূর্ণ তিথি। এই শুভদিনে বিষ্ণুর ষষ্ঠ অবতার পরশুরাম জন্ম নিয়েছিলেন, এ জন্য এই দিনটি পরশুরাম জয়ন্তী হিসেবেও পালন করা হয়। বেদব্যাস ও গণেশ এই দিনে মহাভারত রচনা আরম্ভ করেন। এদিনই সত্য যুগ শেষ হয়ে ত্রেতাযুগের সূচনা হয়। এদিনই রাজা ভগীরথ গঙ্গা দেবীকে মর্ত্যে নিয়ে এসেছিলেন। এদিনই কুবেরের তপস্যায় তুষ্ট হয়ে মহাদেব তাকে অতুল ঐশ্বর্য প্রদান করেন। কুবেরের এই দিন লক্ষ্মী লাভ হয়েছিল বলে, এদিন বৈভব-লক্ষ্মীর পূজা করা হয়।
এই তিথি হতে পুরীধামে জগন্নাথদেবের রথযাত্রা উপলক্ষে রথ নির্মাণ শুরু হয়। "অক্ষয়" শব্দের অর্থ হল যা ক্ষয়প্রাপ্ত হয় না। বৈদিক বিশ্বাসানুসারে, এই পবিত্র তিথিতে কোন শুভকার্য সম্পন্ন হলে তা অনন্তকাল অক্ষয় হয়ে থাকে। কেদার-বদ্রী-গঙ্গোত্রী-যমুনোত্রীর যে মন্দির ছয়মাস বন্ধ থাকে এইদিনেই তার দ্বার উদ্‌ঘাটন হয়। দ্বার খুললেই দেখা যায় সেই অক্ষয়দীপ যা ছয়মাস আগে জ্বালিয়ে আসা হয়েছিল আধুনিককালে এই তিথিতে সোনার বা রূপার গয়না কেনা হয়। মনে করা হয়, এই শুভ তিথিতে রত্ন বা জিনিসপত্র কিনলে গৃহে শুভ যোগ হবে। সুখ-শান্তি ও সম্পদ বৃদ্ধি হবে, এই আশাতেই এদিন মানুষ কিছু না কিছু কিনে থাকেন।
সংস্কৃত ভাষায়, "অক্ষয়" (अक्षय) শব্দটি "অবিনশ্বর, ক্ষয় নাই যাহার, সমৃদ্ধি, প্রত্যাশা, আনন্দ, সাফল্য", "ত্রিত্য" এবং তৃতীয়া অর্থ "চাঁদের তৃতীয় দিন"। হিন্দু পঞ্জিকায় বসন্তের বৈশাখ মাসের "তৃতীয় চন্দ্র দিন" এর নামানুসারে এর নামকরণ করা হয়।
এই উৎসবটি ঋষি দূর্বাসা সহ অসংখ্য ঋষিদের দর্শনের সময় দেবতা কৃষ্ণ দ্বারা দ্রৌপদীর কাছে অক্ষয়পাত্রের উপস্থাপনা সম্পর্কিত। বনবাসের সময় পাণ্ডব রাজপুত্ররা খাবারের অভাবে ক্ষুধার্ত হয়ে পড়েন এবং তাদের অতিথিদের প্রথাগত আতিথেয়তা প্রসারিত করতে না পারায় তাদের স্ত্রী দ্রৌপদী এতে কষ্ট পেয়েছিলেন। জ্যেষ্ঠ পাণ্ডব যুধিষ্ঠির সূর্য দেবতার কাছে প্রার্থনা করেছিলেন, যিনি তাকে এই বাটি দিয়েছিলেন। যতক্ষণ না দ্রৌপদী তাদের সমস্ত অতিথিদের পরিবেশন করবেন ততক্ষণ তা পূর্ণ থাকবে। সহজে ক্রুদ্ধ ঋষি দূর্বাসার দর্শনের সময় কৃষ্ণ বাটি থেকে একটি ছোট কণা খেয়েছিলেন যা ঋষির ক্রোধকে বঞ্চিত করেছিল এবং পাণ্ডবদের তার অভিশাপ থেকে রক্ষা করেছিল।
অক্ষয় তৃতীয়াকে হিন্দুরা বিষ্ণুর ষষ্ঠ অবতার পরশুরামের জন্মদিন বলে বিশ্বাস করে। তিনি বৈষ্ণব মন্দিরে পূজনীয়। যারা পরশুরামের সম্মানে এটি পালন করে তারা কখনও কখনও এই উৎসবকে পরশুরাম জয়ন্তী বলে উল্লেখ করে। বিকল্পভাবে, কেউ কেউ বিষ্ণুর অষ্টম অবতার কৃষ্ণের প্রতি তাদের শ্রদ্ধা নিবদ্ধ করে।
শ্রুতি আছে এই যে, ঋষি ব্যাস অক্ষয় তৃতীয়ায় দেবতা গণেশকে হিন্দু মহাকাব্য মহাভারতে পাঠ করা শুরু করেছিলেন। আরেকটি শ্রুতি যে এই দিনে গঙ্গা নদী পৃথিবীতে নেমে এসেছিল। ছোট চার ধাম তীর্থযাত্রার সময় অক্ষয় তৃতীয়ার শুভ উপলক্ষ্যে যমুনোত্রী মন্দির এবং গঙ্গোত্রী মন্দির খোলা হয়, হিমালয় অঞ্চলের ভারী তুষারপাত-ভারাক্রান্ত শীতের সময় বন্ধ হয়ে যাওয়ার পরে। অক্ষয় তৃতীয়ার অভিজিৎ মুহুর্তে মন্দিরগুলি খোলা হয়।
অক্ষয় তৃতীয়ার ফর্দ: এদিন অনেক বাড়িতেই পুজো করা হয়। অনেকেই জানেন না যে এই পুজোতে কী কী লাগবে। তাই এই পুজোর জন্য যা যা উপকরণ দরকার, তার একটি ফর্দ দেওয়া হল।
যেমন- সিদুঁর, পঞ্চগুঁড়ি, পঞ্চগর্ব্য, তিল, হরিতকী, ফুল, দুর্ব্বা, তুলসী, বিল্বপত্র, ধূপ, প্রদীপ, ধূনা, মধুপর্ক বাটি ২, আসনাঙ্গুরীয় ২, দই, মধু, চিনি, ঘি, পুজোর জন্য কাপড় ১, শাটী ১, নৈবেদ্য ২,কুচো নৈবেদ্য ১, সভোজ্য জলপূর্ণ ঘট ১, বস্ত্র ১, পাখা ১, দক্ষিণা।
ভারতীয় জনসংঘ

ভারতীয় জনসঙ্ঘ ভারতের একটি বিশেষ হিন্দুত্ববাদী রাজনৈতিক সংগঠন যার অস্তিত্বকাল ১৯৫১ থেকে ১৯৯০ সাল এবং পরবর্তীকালে এই সংগঠনটিই ভারতীয় জনতা পার্টি নামক ভারতের একটি অন্যতম রাজনৈতিক দলে রূপান্তরিত হয়।
১৯৫১ খ্রিষ্টাব্দের ২১ অক্টোবর প্রখ্যাত রাজনীতিবিদ ডঃ শ্যামাপ্রসাদ মুখোপাধ্যায় দিল্লিতে রাষ্ট্রীয় স্বয়ংসেবক সঙ্ঘের সঙ্গে ঐকমত্যের ভিত্তিতে প্রতিষ্ঠা করেন ভারতীয় জনসঙ্ঘ।
১. ভারতীয় জনতা পার্টি
২. রাষ্ট্রীয় স্বয়ংসেবক সংঘ
রূপান্তরক

রূপান্তরক বলতে এমন একটি বৈদ্যুতিক কলকৌশলকে বোঝায় যার মাধ্যমে তড়িৎচৌম্বকীয় আবেশের মূলনীতি ব্যবহার করে একটি পরিবর্তী প্রবাহের বৈদ্যুতিক বর্তনী থেকে বৈদ্যুতিক শক্তিকে অপর একটি বর্তনীতে বৈদ্যুতিক বিভব, বৈদ্যুতিক প্রবাহ, দশা বা সামগ্রিক প্রতিরোধে পরিবর্তন সাধন করে স্থানান্তরিত করা হয়। একে ইংরেজিতে "ট্রান্সফর্মার" (Transformer) বলে। সাধারণত রূপান্তরকগুলিতে কোনও পরিবর্তী তড়িৎ ব‍্যবস্থায় অপরিবর্তিত কম্পাঙ্কতে নির্দিষ্ট পরিমাণ বিদ্যুৎ শক্তিকে বিভবের মান অনুযায়ী কমিয়ে বা বাড়িয়ে এক বর্তনী থেকে অন‍্য বর্তনীতে স্থানান্তর করা যায়। রূপান্তরক একটি (সাধারণত লোহার) মজ্জা ও দুইটি (অন্তরিত তামার তারের) কুণ্ডলী নিয়ে গঠিত; মুখ্য কুণ্ডলীতে পরিবর্তী বিদ্যুৎপ্রবাহ একটি পরিবর্তী চৌম্বকীয় ক্ষেত্র সৃষ্টি করে, যেটি গৌণ কুণ্ডলীতে পরিবর্তী বিদ্যুৎপ্রবাহের সৃষ্টি করে। গৌণ ও মুখ্য কুণ্ডলীতে বিভবের (ভোল্টেজ) অনুপাত গৌণ ও মুখ্য কুণ্ডলীতে প্যাঁচের অনুপাতের প্রায় সমান। উচ্চ কর্মদক্ষতা নিশ্চিত করার জন্য রূপান্তরকের মজ্জাটিকে প্রায়শই স্তরিত লোহা (laminated iron) দিয়ে তৈরি করা হয়, যেটি উচ্চ প্রবেশ্যতা প্রদান করে ও ঘূর্ণি বিদ্যুৎপ্রবাহগুলিকে (Eddy current) ন্যূনতম মাত্রায় নিয়ে আসে। 
পরিবর্তী বিদ্যুৎপ্রবাহ ব্যবস্থায় কম বিভবকে বেশি বিভবে বা বেশি বিভবকে কম বিভবে রূপান্তর করার জন্য রূপান্তরক ব্যবহৃত হয়। কম থেকে বেশি বিভবে রূপান্তরের জন্য ব্যবহৃত রূপান্তরককে উচ্চধাপী রূপান্তরক (স্টেপ-আপ ট্রান্সফর্মার) এবং বেশি থেকে কম বিভবে রূপান্তরের জন্য ব্যবহৃত রূপান্তরককে নিম্নধাপী রূপান্তরক (স্টেপ-ডাউন ট্রান্সফরমার) বলা হয়।
রূপান্তরকে মূলত দুটি অংশ থাকে:
একটি কাঁচা লোহা বা ফেরাইটের (ferrite) আয়তাকার, বর্গাকার, বৃত্তাকার বা দণ্ডাকৃতির মজ্জার (কোর) দুই বিপরীত বাহুতে অন্তরিত (insulated) তামার তার পেঁচিয়ে রূপান্তরক তৈরি করা হয়। মজ্জার যে বাহুতে পরিবর্তী প্রবাহ বা বিভব প্রয়োগ করা হয় তাকে মুখ্য কুণ্ডলী বলে। আর যে কুণ্ডলীতে পরিবর্তী বিভব আবিষ্ট হয় তাকে গৌণ কুণ্ডলী বলে। উচ্চধাপী রূপান্তরকে মুখ্য কুণ্ডলীর চেয়ে গৌণ কুণ্ডলীর পাক সংখ্যা বেশি থাকে। আর নিম্নধাপী রূপান্তরকে মুখ্য কুণ্ডলীর চেয়ে গৌণ কুণ্ডলীর পাক সংখ্যা কম থাকে।
রূপান্তরকের এর কোন ঘুরন্ত অংশ না থাকায় এর কোনও ঘর্ষণজনিত শক্তিক্ষয় হয় না, তাই এর দক্ষতা অন্যান্য বৈদ্যুতিক যন্ত্রের তুলনায় অনেক বেশি - প্রায় ৯০% থেকে ৯৮% পর্যন্ত হয়। তাই কোন নির্দিষ্ট পাওয়ার ফ্যাক্টরে রূপান্তরকের দক্ষতা =(রূপান্তরকটির কেভিএ রেটিং × পাওয়ার ফ্যাক্টর)/(রূপান্তরকেরটির কেভিএ রেটিং × পাওয়ার ফ্যাক্টর + কোর লস + কপার লস)
তারপর প্রাপ্ত মানকে ১০০ দ্বারা গুণ করে শতকরা হিসাবে প্রকাশ করা হয়।
সারাদিনের কর্মদক্ষতা = {২৪ ঘণ্টার বহিরাগত শক্তি ÷ (২৪ ঘণ্টার বহিরাগত শক্তি + ২৪ ঘণ্টার মজ্জা ক্ষয় + কপারক্ষয়)} × ১০০
চৌম্বক ক্ষেত্র

চৌম্বক ক্ষেত্র হলো একটি ভেক্টর ক্ষেত্র যা কোন আপেক্ষিক গতিসম্পন্ন আধান বা চুম্বকিত বস্তুর চৌম্বকীয় প্রভাব ব্যাখ্যা করে। একটি আধান, অন্যান্য আধানের স্রতের সাথে সমান্তরালে ধাবিত হলে তা তার নিজের বেগের উলম্বে একটি বল অনুভব করে। চৌম্বক ক্ষেত্রের এই ক্রিয়াটি সাধারণত স্থায়ী চৌম্বকে দেখা যায়।
তত্ত্বগত ভাবে, একটি চৌম্বক ক্ষেত্র অসীম দূর পর্যন্ত বিস্তৃত। তবে, শনাক্তকরণের জন্য ব্যবহৃত পরীক্ষা ব্যবস্থার সীমাবদ্ধতার জন্য এবং পরিবেশের অন্যান্য চৌম্বক ক্ষেত্র-এর উপস্থিতির জন্য ( যেমন ভূ -চৌম্বক ক্ষেত্র ) কার্যক্ষেত্রে কোন চৌম্বক ক্ষেত্র একটি সীমিত সীমা পর্যন্ত বিস্তৃত বলে ধরা হয়।
তড়িৎচৌম্বকতে "চৌম্বক ক্ষেত্র" শব্দটি B এবং H চিহ্ন দ্বারা চিহ্নিত দুটি স্বতন্ত্র কিন্তু ঘনিষ্ঠভাবে সম্পর্কিত ভেক্টর ক্ষেত্রের জন্য ব্যবহৃত হয়। ইন্টারন্যাশনাল সিস্টেম অফ ইউনিটে, H হচ্ছে চৌম্বক ক্ষেত্রের শক্তি যাকে প্রতি মিটার অ্যাম্পিয়ারের SI বেস ইউনিটে পরিমাপ করা হয় এবং B, চৌম্বকীয় প্রবাহের ঘনত্ব, টেসলায় পরিমাপ করা হয় (SI বেস ইউনিটে: কিলোগ্রাম প্রতি সেকেন্ড 2 প্রতি অ্যাম্পিয়ার) (এ/এম)। H এবং B কীভাবে চুম্বকীয়করণের জন্য দায়ী তার মধ্যে পার্থক্য। একটি ভ্যাকুয়ামে, দুটি ক্ষেত্র ভ্যাকুয়াম ব্যাপ্তিযোগ্যতার মাধ্যমে সম্পর্কিত। কিন্তু একটি চুম্বকীয় পদার্থে, পদগুলি প্রতিটি বিন্দুতে উপাদানের চুম্বককরণের দ্বারা পৃথক হয়।
মহাবোধি সোসাইটি

মহাবোধি সোসাইটি হল সিংহলি বৌদ্ধ ধর্মপ্রচারক অনাগরিক ধর্মপাল কর্তৃক প্রতিষ্ঠিত একটি দক্ষিণ এশীয় বৌদ্ধ সংগঠন। এই সংগঠনটির স্বকৃত দাবি অনুসারে ভারতে বৌদ্ধধর্ম পুনরুজ্জীবিত করা এবং বুদ্ধগয়া, সারনাথ এবং কুশীনগরে অবস্থিত বৌদ্ধ উপাসনালয়গুলির সংস্কার করাই হল সংগঠনটির মূল লক্ষ্য।
১৮৯১ খ্রিষ্টাব্দে একবার তীর্থভ্রমণার্থ বুদ্ধগয়ার মহাবোধি মন্দিরে আগমন করেন সিংহলি বৌদ্ধ ভিক্ষু অনাগরিক ধর্মপাল। সেখানে উপনীত হয়ে তিনি আবিষ্কার করেন যে অধুনা সংস্কারপ্রাপ্ত মহাবোধি মন্দিরটি সম্পূর্ণ শৈব পুরোহিতগণের নিয়ন্ত্রণাধীন এবং ভগবান বুদ্ধের উপাসনার পরিবর্তে তৎস্থলে ব্রাহ্মণ্য ধর্মানুসারে পূজার্চনা অনুষ্ঠিত হয়। এই দৃশ্য দর্শনমাত্র তিনি অত্যন্ত বিস্মিত এবং মর্মাহত হন। এই ঘটনার প্রতিবাদে তিনি একটি আন্দোলন গড়ে তোলেন। অনাগরিক ধর্মপাল কর্তৃক প্রবর্তিত এই বৌদ্ধ নবজাগরণ বহুক্ষেত্রে রক্ষণশীল আখ্যায়িত হয়েছে কারণ ভারতে বৌদ্ধধর্মের অবলুপ্তির কারণ হিসেবে তিনি মুসলিম শাসনকে দায়ী করেছেন।
১৮৯১ খ্রিষ্টাব্দে কলম্বোয় প্রতিষ্ঠিত হয় মহাবোধি সোসাইটি। কিন্তু এর পরের বছরেই অর্থাৎ ১৮৯২ খ্রিষ্টাব্দে সংগঠনটির মূল কার্যালয় কলম্বো থেকে স্থানান্তরিত হয় কলকাতায়। সেইসময় মহাবোধি সোসাইটির মুখ্য উদ্দেশ্যই ছিল বুদ্ধগয়ায় অবস্থিত মহাবোধি মন্দিরের পুনরুদ্ধার করা। এই কার্য সম্পাদন করার লক্ষ্যে ধর্মপাল আইনের আশ্রয় গ্রহণ করেন এবং বহু শতাব্দী ধরে মহাবোধি মন্দিরের নিয়ন্ত্রক ব্রাহ্মণ পুরোহিতগণের বিরুদ্ধে মামলা দায়ের করেন। এইভাবে সুদীর্ঘ সংগ্রামের পর ১৯৪৯ খ্রিষ্টাব্দে অনাগরিক ধর্মপাল তার লক্ষ্যে সফল হন এবং মহাবোধি মন্দিরের নিয়ন্ত্রণাধিকার লাভ করেন।
"মূল নিবন্ধ" : মহাবোধি মন্দির
"মূল নিবন্ধ" : সারনাথ
"মূল নিবন্ধ" : কুশীনগর
মহাবোধি মন্দির

মহাবোধি মহাবিহার (সংস্কৃত: महाबोधि मंदिर) বুদ্ধগয়ায় অবস্থিত একটি বৌদ্ধ বিহার। এখানে সিদ্ধার্থ গৌতম বুদ্ধত্ব লাভ করেন। বোধগয়া ভারতের বিহার রাজ্যের রাজধানী পাটনা শহর থেকে দূরে অবস্থিত। মন্দিরের পশ্চিম দিকে পবিত্র বোধিবৃক্ষটি অবস্থিত। পালিশাস্ত্রে এই গাছটির নাম বোধিমণ্ড এবং এখানকার মঠটির নাম বোধিমণ্ড বিহার। বিহারের উচ্চতর শীর্ষটির উচ্চতা ।
মহাবোধি বিহার হিন্দু ও বৌদ্ধ উভয়ের কাছে চূড়ান্ত শ্রদ্ধার । হিন্দুদের কাছে বুদ্ধদেব অবতার হিসেবে পূজিত । তাই মহাবোধি মহাবিহার গুরুত্বের জায়গায় রেখেছে ভারত সরকার । ভারতের ধর্মীয় সহনশীলতার ও আন্তরিকতার যে বাতাবরণ রয়েছে যাকে প্রকাশ করে এই মহাবোধি মহাবিহার। আমাদের মনে রাখতে হবে বাংলা সাহিত্যের প্রথম নিদর্শন চর্যাপদ হারিয়ে যেত যদি না তা নেপাল রাজদরবারে পৌঁছতো । ইসলামী শাসকদের আক্রমণে বৌদ্ধ সিদ্ধাচার্যেরা নিজেদের প্রাণ, ধর্ম ও সাহিত্য-সংস্কৃতি বাঁচাতে আশ্রয় নেয় হিন্দুধর্মাবলম্বী নেপাল রাজের দরবারে । মহাবোধি মহাবিহারও এইভাবে ধ্বংস হয়ে প্রায় হারিয়ে যেতে বসেছিল সেই আক্রমণে। ভারত সরকার প্রচুর অর্থ বরাদ্দ করছে মহাবোধি মহাবিহার তথা বুদ্ধগয়ার উন্নয়নে।
মহাবোধি বিহারটি তৃতীয় সঙ্গীতির পৃষ্ঠপোষক সম্রাট অশোক(৩০৪খ্রিষ্টপূর্ব-২৩২খ্রিষ্টপূর্ব) নির্মাণ করেছিলেন।
এটি একটি বৌদ্ধ বিহার । যা সম্রাট অশোক নির্মাণ করেন ।
মহাবোধি মহাবিহার বৌদ্ধদের দ্বারা নিয়ন্ত্রিত ছিল। কিন্তু পরবর্তীতে উগ্রবাদী হিন্দুরা ১৯৪৯ সালে একধরনের পক্ষপাতি বিল পাস করে। সেখানে বলা হয় মহাবোধি মহাবিহারের নিয়ন্ত্রণ কমিটির ৯ জন সদস্যের মধ্যে ৪ জন বৌদ্ধ এবং কমিটির প্রধানসহ ৫ জন হিন্দু থাকবে। যা ছিল একেবারে অসাংবিধানিক এবং লজ্জাকর। একটি ধর্মের পৃথিবীর মধ্যে সবচেয়ে পবিত্রতম উপাসানালয়ে নিয়ন্ত্রণ কমিটির মধ্যে অন্যধর্মের মানুষ থাকবে। 
তবে এর থেকে লজ্জাজনক ব্যপার হলো বিহারের ভিতরে হিন্দু মন্দির তৈরি করা। সেখানের বৌদ্ধ স্তুপ,বুদ্ধ মূর্তিকে হিন্দুরের দেবতা বলে পূজা করছে। সেখানে একটি শিবলিঙ্গও স্থাপন করেছে তারা। তাছাড়া বিদেশে বৌদ্ধ দেশ থেকে আসা অনুদানসমূহ এর সিংহভাগ কমিটির সেই ৫ জন হিন্দু অসুদপায় লুট করে নেয়। সে ৫ জন হিন্দু কমিটি সদস্যের কারণে কমিটিতে থাকা বাকি ৪ জন বৌদ্ধরা কোন প্রকার সিদ্ধান্ত গ্রাহ্য করা হয় না।
এর বিরুদ্ধ ভারত সহ পৃথিবীর সকল দেশের বৌদ্ধরা এর প্রতিবাদ করছে। 
বোধগায়ায় বোধি গাছ সরাসরি ঐতিহাসিক বুদ্ধ, সিদ্ধার্থ গৌতমের জীবনের সাথে যুক্ত, যিনি এর অধীনে ধ্যান করার সময় জ্ঞান বা নির্ভুল অন্তর্দৃষ্টি অর্জন করেছিলেন। মন্দিরটি বোধি গাছের পূর্ব দিকে নির্মিত হয়েছিল, সম্ভবত বোধি গাছের সরাসরি বংশধর হিসাবে অনুভূত হয়।
স্টামফোর্ড বিশ্ববিদ্যালয় বাংলাদেশ

স্টামফোর্ড ইউনিভার্সিটি বাংলাদেশ বাংলাদেশের রাজধানী ঢাকায় অবস্থিত একটি বেসরকারি বিশ্ববিদ্যালয়। এটি ২০০২ সালে বাংলাদেশ সরকার থেকে বিশ্ববিদ্যালয়ের সনদ পেয়ে স্টামফোর্ড ইউনিভার্সিটি বাংলাদেশ নামে কার্যক্রম শুরু করে। বিশ্ববিদ্যালয়টির একমাত্র ক্যাম্পাস সিদ্ধেশ্বরীতে অবস্থিত। ঢাকার মুগদার গ্রিন মডেল টাউনে বিশ্ববিদ্যালয়টির স্থায়ী ক্যাম্পাস নির্মাণের প্রক্রিয়া চলছে।
১৯৯৫ সালে বিশিষ্ট শিক্ষানুরাগী প্রয়াত ড. এম. এ হান্নান ফিরোজের হাত ধরে প্রতিষ্ঠানটির কলেজ শাখা "স্টামফোর্ড কলেজ" যাত্রা শুরু করে। পরবর্তীতে ২০০২ সালে বাংলাদেশ সরকার কর্তৃক বিশ্ববিদ্যালয়ের সনদ লাভ করার মাধ্যমে, আন্তর্জাতিক মানের শিক্ষা প্রদানের মূলমন্ত্র নিয়ে "স্টামফোর্ড ইউনিভার্সিটি বাংলাদেশ" নামে তাদের শিক্ষা কার্যক্রম শুরু করে । প্রতিষ্ঠানটিতে স্নাতক ডিগ্রী প্রদান করার পাশাপাশি স্নাতকোত্তর ডিগ্রীও প্রদান করা হয়। প্রতিষ্ঠানটিতে ২০২১ সাল পর্যন্ত ট্রাইমেস্টার ভিত্তিতে শিক্ষাক্রম পরিচালনা করা হত, পরবর্তিতে ২০২২ সাল হতে সেমিস্টার পদ্ধতিতে শিক্ষাক্রম পরিচালনা করে আসছে।
নিম্নোক্ত ব্যক্তিবর্গ বিশ্ববিদ্যালয়টির উপাচার্য হিসেবে দায়িত্ব পালন করেন:
স্টামফোর্ড ইউনিভার্সিটি বাংলাদেশ-এ পাঁচটি অনুষদ আছে, যেগুলো হলো- ব্যবসায় শিক্ষা অনুষদ, বিজ্ঞান অনুষদ, কলা ও সামাজিক বিজ্ঞান অনুষদ, আইন অনুষদ এবং প্রকৌশল অনুষদ। বর্তমানে ১৪টি বিভাগে ৩২টি স্নাতক ও স্নাতকোত্তর ডিগ্রী প্রদানকারী প্রোগ্রাম রয়েছে। বিভাগসমূহ হচ্ছেঃ
পরিবর্তী তড়িৎ প্রবাহ

পরিবর্তী তড়িৎ প্রবাহ, দিকপরিবর্তী তড়িৎ প্রবাহ বা পর্যাবৃত্ত তড়িৎ প্রবাহ () বলতে সেই ধরনের তড়িৎ প্রবাহকে বোঝানো হয় যে তড়িৎ প্রবাহের দিক একটি নির্দিষ্ট পর্যায়কাল পর পর বিপরীতমুখী হয়। এটি একমুখী তড়িৎ প্রবাহ অপেক্ষা ভিন্নধর্মী, যেখানে তড়িৎ প্রবাহ সময়ের সাথে সাথে দিক পরিবর্তন না করে কেবল একটি নির্দিষ্ট দিকেই প্রবাহিত হতে থাকে। পরিবর্তী প্রবাহের ক্ষেত্রে একটি নির্দিষ্ট পর্যায়কালের অর্ধেক সময় তড়িৎ যেদিকে প্রবাহিত হয়, বাকি অর্ধেক সময় ঠিক তার বিপরীত দিকে প্রবাহিত হয়। 
বাসাবাড়িতে এবং ব্যবসা প্রতিষ্ঠানে তড়িৎ শক্তি পরিবহনের জন্য পরিবর্তী প্রবাহ বহুল ব্যবহৃত হয়, কারণ এই ধরনের তড়িৎ শক্তি সহজে দূর-দূরান্তে প্রেরণ করা যায় এবং এতে তড়িৎ শক্তির অপচয় কম হয়। এক্ষেত্রে প্রবাহিত তরিৎ শক্তির রূপ সাধারণত সাইন তরঙ্গ ধরনের হয়ে থাকে। এছাড়া বিশেষ ক্ষেত্রে ব্যতিক্রমী ধরনের পরিবর্তী প্রবাহও ব্যবহার করা হয়।
প্রজ্ঞা (বৌদ্ধ ভিক্ষু)

প্রজ্ঞা (, ৭৩৪) হলেন খ্রিস্টীয় নবম শতাব্দীর একজন বৌদ্ধ ভিক্ষু। তিনি অধুনা আফগানিস্তানের গান্ধার অঞ্চলে জন্মগ্রহণ করেন। তিনি তাং রাজবংশের রাজত্বকালে চীনে যান এবং কয়েকটি গুরুত্বপূর্ণ সংস্কৃত সূত্র চীনা ভাষায় পুনঃঅনুবাদ করেন। চীনে তীর্থযাত্রাকালে জাপানি ভিক্ষু কুকাইয়ের সাথে প্রজ্ঞার বন্ধুত্ব হয়েছিল বলে উল্লেখ করা হয়। কুকাই শিঙ্গন বৌদ্ধধর্মের ভবিষ্যৎ প্রবক্তা ছিলেন। তিনি কুকাইকে সংস্কৃতের মূল উৎসগুলো পড়তে ও বুঝতে সাহায্য করেছিলেন।
তার প্রধান কাজগুলো হল
খারাজ

ইসলামিক আইনে খারাজ হচ্ছে কোন কৃষি জমির উপর ভূমি কর। কুরআন এবং হাদিস অনুযায়ী খারাজ উল্লেখ না থাকলেও ইসলামিক পন্ডিতগণের মতামত এবং ইসলামিক ঐতিহ্য অনুযায়ী তৈরি ইজমাতে এর উল্লেখ রয়েছে।
ইসলামী রাষ্ট্র যে জমি কোন অমুসলিমকে বন্দোবস্ত দিয়েছে, এমন জমিকে খারাজি জমি বলে। আর এই জমি হতে যে রাজস্ব আদায় করা হয় তাকে খারাজ বলে।আরেকভাবে বলা যায় ইসলামিক রাষ্ট্র কর্তৃক জমির গুণগতমান, উৎপাদনের পরিমাণ, সেচের সুযোগ-সুবিধা ইত্যাদির উপর নির্ভর করে বিধর্মী কৃষকদের নিকট থেকে জমির উৎপন্ন ফসলের দুই তৃতীয়াংশ থেকে চার পঞ্চমাংশ আদায়কৃত ভূমিকরকে খারাজ বলে। খারাজ সাধারণত বছরে একবার আদায় করা হয়। এটা রাষ্ট্রীয়ভাবে নির্ধারিত হয়ে থাকে। খারাজ যেহেতু জমির উপর ভিত্তি করে আরোপিত হয়, সেহেতু এটি নির্ধারণ করার পূর্বে ভূমি বিশেষজ্ঞ দ্বারা জমির গুণাগুণ পরীক্ষাপূর্বক জমির পরিমাণ নির্ধারণ করতে বিশেষ সতর্কতা অবলম্বন করা জরুরি। ভূমির উর্বরা শক্তি , ধরন, সেচ ইত্যাদির উপর এর পরিমাণ নির্ভর করে। ইসলামের ২য় খলিফা ওমর ইরাক, সিরিয়া ও মিশরের বিশাল বিস্তৃত উর্বর ভূমির উপর খারাজ নির্ধারণের জন্য ভূমি রাজস্ব বিশেষজ্ঞ দলের অন্যতম সদস্য উসমান বিন হানিফকে জমির জরিপকার্য সুষ্ঠভাবে পরিচালনা করে খারাজ নির্ধারণের নির্দেশ জারী করেছিলেন।
১. মুসলিম সরকারের সরকারপ্রধান তথা আমির কর্তৃক খারাজ আরোপিত হতে হবে।
২. প্রত্যেক ভূমির উৎপাদিত ফসলের এমন একটা অংশ খারাজ হিসেবে নির্ধারণ করতে হবে, যা মোট ফসলের ১/৫ ভাগের কম থেকে শুরু করে ১/২ (আড়াই) ভাগের বেশি না হয়। আর জমিতে ফসল অনুৎপাদিত হলে খারাজ ধার্য করা সম্পূর্ণরূপে নিষিদ্ধ।
৩. উপর্যুক্ত দুটি পন্থায় জমির খারাজ ধার্য না হলে প্রত্যেক জমি পরিমাপ করে জমির উর্বর গুণাগুণ অনুযায়ী ফসলের পরিমাণের প্রতি দৃষ্টি রেখে তার নির্দিষ্ট হারে ভূমিকর আদায় করতে হবে। এই করের পরিমাণ সাধারণভাবে জমির উৎপাদিত ফসলের আনুমানিক ১/৫ মূল্যের কম কিংবা ১/২ মূল্যের বেশি হবে না।
খারাজ ইসলামী রাষ্ট্রের কেন্দ্রীয় আর্থিক প্রতিষ্ঠান বাইতুল-মাল এ জমা হবে। বাইতুল-মাল এ সংরক্ষিত এই অর্থ দেশের সামগ্রিক কল্যাণ ও উন্নয়নের জন্যে ব্যয়িত হবে।
সংযুক্ত প্রগতিশীল জোট

সংযুক্ত প্রগতিশীল জোট হল হচ্ছে ভারতের প্রধানত মধ্য-বাম রাজনৈতিক দলগুলির একটি জোট ।এই জোটের সর্বাপেক্ষা বৃহত্তর শরিক দল হিসেবে ভারতীয় জাতীয় কংগ্রেস এই জোটের নেতৃত্ব প্রদান করছে।জোটটি ২০০৪ সালের সাধারণ নির্বাচনের পরে গঠিত হয়েছিল।ইউপিএর বৃহত্তম সদস্য দল হ'ল ভারতীয় জাতীয় কংগ্রেস,যার সভাপতি সোনিয়া গান্ধী ইউপিএর চেয়ারপারসন। কোনও একক দল নিজেরাই সংখ্যাগরিষ্ঠতা অর্জন করতে না পারার পরে ২০০৪ সালে কিছু অন্যান্য বাম-সংযুক্ত দলগুলির সমর্থন নিয়ে একটি সরকার গঠন করেছিল।
২০০৪ সালের সাধারণ নির্বাচনের পরে স্পষ্ট হয়ে গিয়েছিল যে কোনও দলই নিরঙ্কুশ সংখ্যাগরিষ্ঠতা অর্জন করতে পারেনি সে সময় ইউপিএ গঠিত হয়েছিল।সে মুহূর্তে ক্ষমতাসীন ভারতীয় জনতা পার্টির নেতৃত্বাধীন ন্যাশনাল ডেমোক্র্যাটিক অ্যালায়েন্স (এনডিএ) ৪৪৩ সদস্যের লোকসভায় ১৮১ টি আসন জিতেছিল।ভারতীয় জাতীয় কংগ্রেস এর নেতৃতে ইউপিএ গঠনের পর জোটের আসন হয় ২১৮টি এবং এর ফলে ইউপিএ জোট ক্ষমতা লাভ করে।
১ দশক ক্ষ্মতায় থাকার পর ইউপিএ জোট ২০১৪ সালের নির্বাচনে বিজেপি নেতৃতাধীন এনডিএ জোটের কাছে পরাজিত হয়।
ইউপিএ জোট ২০১৯ সালের সাধারণ নির্বাচনে পুনরায় বিজেপি নেতৃতাধীন এনডিএ জোটের কাছে পরাজিত হয়। বিজেপি একাই জিতেছে ৩০২ আসনে জয়লাভ ।কংগ্রেস নেতৃত্বাধীন ইউপিএ জোট জয়লাভসহ এগিয়েছিল ৯২ আসনে। কংগ্রেস এককভাবে জয়লাভ করে ৫০টি আসনে।
ফেব্রুয়ারি ২০২১ পর্যন্ত ইউপিএ জোটের ৫ রাজ্যে মুখ্যমন্ত্রী আছে
ইউপিএ জোট ৫টি রাজ্যে ক্ষমতায় আছে-
- পাঞ্জাব (ভারতীয় জাতীয় কংগ্রেস থেকে মুখ্যমন্ত্রী)
- ছত্তিসগড় (ভারতীয় জাতীয় কংগ্রেস থেকে মুখ্যমন্ত্রী)
- রাজস্থান (ভারতীয় জাতীয় কংগ্রেস থেকে মুখ্যমন্ত্রী)
- মহারাষ্ট্র (শিব সেনা থেকে মুখ্যমন্ত্রী)
- ঝাড়খণ্ড (ঝাড়খণ্ড মুক্তি মোর্চাথেকে মুখ্যমন্ত্রী)
- তামিলনাড়ু (ডিএমকে থেকে মুখ্যমন্ত্রী)
খুমুস

খুমুস (ইংরেজিতে Khumus) একটি আরবি শব্দ যার অর্থ কোন বস্তুর ১/৫ ভাগ বা এক-পঞ্চমাংশ। খারাজের মত এটাও ইসলামী রাষ্ট্রের আয়ের উৎস। ইসলামী অর্থনীতির পরিভাষায় খুমুস অর্থ ঐ সকল সম্পদের মধ্যে এক পঞ্চমাংশ যা ইসলাম বাইতুলমালে জমা দিতে নির্দেশ জারী করেছে। আর এসব সম্পদের মধ্যে যুদ্ধলব্ধ গণিমতের সম্পদ, খনিজ সম্পদ, সামুদ্রিক সম্পদ সবিশেষ উল্লেখ যোগ্য।
১. গনিমতের সম্পদ: অমুসলিম সম্প্রদায়ের সাথে রণক্ষেত্রে বিজয়ী হবার পর যুদ্ধের ময়দানে পরিত্যক্ত সম্পদ মুসলিম সম্প্রদায়ের হস্তগত হলে তাকে গনিমত বলে । যুদ্ধাস্ত্র, খাদ্যসামগ্রী, যানবাহন, পোশাক-পরিচ্ছদ ইত্যাদী গনিমতের সম্পদের অন্তর্ভুক্ত। গনিমতের মালের ক্ষেত্রে খুমুসের বিধান হচ্ছে প্রাপ্ত সম্পদের ১/৫ ভাগ ইসলামী রাষ্ট্রের বাইতুল মালে জমা হবে।
২. খনিজ সম্পদ: খনিজ সম্পদকে আরবিতে রিকায বলে। ইসলামী অর্থনীতির বিধানুসারে খনিজ সম্পদের এক-পঞ্চমাংশ বাইতুলমাল জমা হবে।যেন প্রাকৃতিক সম্পদের উপর দেশের সর্বসাধারণের অধিকার স্বীকৃত হয। এখাতের আয় থেকে জনকল্যাণে ব্যয় করা হয়।
৩. সামুদ্রিক সম্পদ: খনিজ সম্পদের ন্যায় সামুদ্রিক সম্পদের এক পঞ্চমাংশ রাষ্ট্রীয় কোষাগার বাইতুলমালের জন্য নির্দিষ্ট। সামুদ্রিক মৎস্য, মণিমুক্তা, প্রবাল, মূল্যবান পাথর ও অন্যান্র সামগ্রীর উপরও এক পঞ্চমাংশের বিধান কার্যকরী হবে। এছাড়া বড় বড় নদী, হ্রদ, হাওড় ইত্যাদীতে মৎস্য চাষ হলে কিংবা প্রাকৃতিক মৎস্য ধৃত হলে খুমুস বা এক পঞ্চমাংশের বিধান কার্যকর হবে।
সমাজবাদী পার্টি

সমাজবাদী পার্টি (SP ; translation: "Socialist Party", ৪ অক্টোবর ১৯৯২-এ প্রতিষ্ঠিত) হল ভারতের একটি সমাজতান্ত্রিক রাজনৈতিক দল। এটি জনতা দলের প্রাক্তন রাজনীতিবিদ মুলায়ম সিং যাদব দ্বারা প্রতিষ্ঠিত হয়েছিল এবং এর সদর দফতর নয়াদিল্লিতে অবস্থিত। সমাজবাদী পার্টি বর্তমানে উত্তরপ্রদেশের প্রাক্তন মুখ্যমন্ত্রী অখিলেশ যাদবের নেতৃত্বে রয়েছে। ২০১৭ সালে একটি জরুরী বৈঠকে তিনি প্রথমবারের জন্য সভাপতি হিসাবে নির্বাচিত হন। ২০১৭ সালে সমাজবাদী পার্টির আগ্রা কনভেনশনে তিনি দ্বিতীয়বারের জন্য নির্বাচিত হন। ২০২২ সালের সেপ্টেম্বরে লখনউতে অনুষ্ঠিত দলের জাতীয় সম্মেলনে তাকে তৃতীয়বারের জন্য নির্বাচিত করা হয়েছিল।
যদিও দলটি মূলত উত্তর প্রদেশে অবস্থিত, তবে ভারতের অন্যান্য রাজ্যেও এর উপস্থিতি রয়েছে। এটি চার মেয়াদে উত্তরপ্রদেশ রাজ্যে শাসক দল - তিনবার মুখ্যমন্ত্রী মুলায়ম সিং যাদবের অধীনে, চতুর্থ এবং সাম্প্রতিকতম ২০১২-২০১৭ উত্তরপ্রদেশ বিধানসভায় মুখ্যমন্ত্রী অখিলেশ যাদবের পূর্ণ সংখ্যাগরিষ্ঠ সরকার। ২০২২ সালের নির্বাচনে ৩৭% এরও বেশি ভোট শেয়ার সহ রাজ্য ভিত্তিক নির্বাচনী ব্যবস্থায় সম্মিলিত ভোটের প্যাটার্নের পরিপ্রেক্ষিতে দল এবং এর জোটের অংশীদার SP+- এর জোট উত্তরপ্রদেশ রাজ্যে একটি বৃহত্তম ভোটের ঘাঁটি রয়েছে।
নওবাহার-ই-মুর্শিদকুলী খানি

নওবাহার-ই-মুর্শিদকুলী খানি আজাদ-আল হোসায়নি রচিত একটি ইতিহাস গ্রন্থ। ইরান থেকে আগত এই পণ্ডিত সম্ভবত ১৭২৯ খ্রিষ্টাব্দে এ গ্রন্থটি রচনা করেন। মূলত এ গ্রন্থটি একটি পুস্তিকা যা স্যার যদুনাথ সরকার ইংরেজিতে অনুদিত করে মাত্র ৮ পৃষ্ঠায় মুদ্রণ করেছিলেন।
এই পুস্তিকায় রয়েছে বাংলার সুবাদার মীর জুমলা (১৭৬০-১৭৬৩), বাংলার সুবাদার আজম শাহ (১৬৭৮-১৬৭৯) ও ঢাকার নায়েব নাজিম দ্বিতীয় মুর্শিদকুলী খান রুস্তম জঙ (১৭১২ - ১৭৩৪) সম্পর্কে একটি করে ছোট কাহিনী রয়েছে। এছাড়া রয়েছে নায়েব নাজিমের সেনাপতি মীর হাবিব ও আগা সাদেক কর্তৃক ১৭২৯ খ্রিষ্টাব্দে ত্রিপুরা রাজ্যে অভিযান, সেই রাজ্য অধিকার ও এর "রওশনাবাদ" নামকরণের ইতিহাস। শেষের ঘটনার জন্যই এ গ্রন্থটির বেশি গুরুত্বপূর্ণ কারণ এ গ্রন্থেই এ ঘটনার প্রথম এবং এতো বিস্তারিত বর্ণনা রয়েছে।
ওলামা

ওলামা শব্দটি "আলিম" (জ্ঞানী) শব্দের বহুবচন, যা ইসলামী শিক্ষায় বিশেষজ্ঞ ব্যক্তিদের বোঝায়। তারা ধর্মীয় জ্ঞান ও শিক্ষার সংরক্ষণ, ব্যাখ্যা এবং প্রচারে গুরুত্বপূর্ণ ভূমিকা পালন করেন। বর্তমানে ইসলামিক বিশেষজ্ঞদের বোঝাতে মুফতী শব্দটি ব্যবহার হয়ে থাকে এরা শরিয়াহ আইনের নিয়ন্ত্রক হিসেবেই বেশি পরিচিত।
ওলামা প্রধানত ইসলামি শিক্ষার বিভিন্ন ক্ষেত্রে কাজ করে থাকেন। তারা ইসলামী আইন (শরীয়াহ) সম্পর্কিত ব্যাখ্যা প্রদান করেন এবং মুসলিম সমাজের জন্য সঠিক পথনির্দেশনা প্রদান করেন।
ওলামা মাদ্রাসা ও ইসলামিক শিক্ষার প্রতিষ্ঠানগুলোতে শিক্ষকতা, গবেষণা এবং ধর্মীয় দায়িত্ব পালন করেন। এছাড়া, তারা সমাজে নৈতিক ও সামাজিক দিকনির্দেশক হিসেবে কাজ করেন।
ওলামাদের কাজের মধ্যে শরীয়াহ আইন, ইসলামী নীতি এবং ধর্মীয় ফতোয়া প্রদান উল্লেখযোগ্য। তাদের কাজ মুসলিম সমাজের জন্য অত্যন্ত গুরুত্বপূর্ণ। নবীজি সাল্লাল্লাহু আলাইহি ওয়াসাল্লাম আলেম-ওলামাদের সম্পর্কে বলেছেন
ব্ল্যাক

ব্ল্যাক বাংলাদেশের অন্যতম রক ব্যান্ড। ১৯৯৯ সালে ব্যান্ডটি আত্মপ্রকাশ করে। মূলতঃ তারা অল্টারনেটিভ রক ধাচের গান করে।
ব্ল্যাকের জন্ম তাদের অনেক গানের গীতিকার জুবায়ের হোসেন ইমনের বাসা থেকেই। পার্ল জ্যাম, শ্যাভেজ গার্ডেনের ব্যান্ডের গান তাদের অনুপ্রেরণার উৎস ছিল।এ পর্যন্ত তারা ৪ টি নিজস্ব অ্যালবাম প্রকাশ করেছে। এছাড়া বিভিন্ন মিশ্র অ্যালবামেও তারা গান প্রকাশ করেছে। তাদের সাথে এলিটা অতিথি কণ্ঠশিল্পী হিসেবে ছিল শুরুর দিকে।বাংলাদেশে তারা বিপুল জনপ্রিয়তা লাভ করেছে।তাদের প্রথম অ্যালবাম ঐ বছরের সর্বাধিক বিক্রিত অ্যালবামের অন্যতম ছিল।
ব্ল্যাক পেপসি ও গ্রামীণফোনের ডিজুসের ব্র্যান্ড অ্যাম্বাসেডর ছিল।২০০৩ সালে চ্যানেল আই-এ ‘বিশ্ব ভালবাসা দিবস’ উপলক্ষে নির্মিত টেলিফিল্ম ‘অফবিট’ এ তারা অভিনয় করে। তাহসান ব্যক্তিগত কারণে ব্যান্ড ত্যাগ করে ও তার সলো ক্যারিয়ারে মনোনিবেশ করে।তাদের ৩য় অ্যালবাম আবারের পৃষ্ঠপোষক ছিল ওয়ারিদ টেলিকম যা বর্তমানে এয়ারটেল (বাংলাদেশ) নামে পরিচিত।
তাদের আবার অ্যালবাম রেকর্ডিং চলাকালে সড়ক দুর্ঘটনায় ব্ল্যাকের সাউন্ড ইঞ্জিনিয়ার ইমরান আহমেদ চৌধুরী মুবিন মারা যায় এবং বেজ গিটারিষ্ট মিরাজ ও ড্রামার টনি আহত হয়। মিরাজ এই কারণে ব্যান্ড ছেড়ে দিতে বাধ্য হয়। তাকে সিঙ্গাপুরের মাউন্ট এলিজাবেথ হাসপাতালে নিয়ে যাওয়া হয়। টনি তার মানুসিক দূর্যোগ কাটিয়ে আবার গানে মনোযোগ দেয়। তারপর তার স্থানে বেজ বাবা সুমন ১ বছরের মতো কাজ করেন। এরপর আসেন মিরাজের শিক্ষক সাগর। আবার অ্যালবামে কাজ করার পর তিনি ২০১০ সালের মাঝামাঝিতে দল ত্যাগ করেন।তার স্থানে টিটু যোগ দেয়।
ব্ল্যাক ব্যান্ড তাদের ৪র্থ অ্যালবামের কাজ করছে। ২০১০ সালের ডিসেম্বরে তারা কলকাতার একটি উৎসবে গান করে।
অসম গণ পরিষদ

অসম গণ পরিষদ বা অগপ ভারতের অসম রাজ্যের একটি আঞ্চলিক দল। ১৯৮৫ সালে ঐতিহাসিক অসম শান্তিচুক্তির পর প্রফুল্ল কুমার মহন্ত দেশের কনিষ্ঠতম মুখ্যমন্ত্রী নির্বাচিত হলে অগপ প্রতিষ্ঠিত হয়। ১৯৮৫-১৯৮৯ ও ১৯৯৬-২০০১ সময়কালের মধ্যে দুইবার অগপ অসমে সরকার গঠন করে।
২০০৫ সালে প্রাক্তন মুখ্যমন্ত্রী প্রফুল্ল কুমার মহন্ত দলত্যাগ করে অসম গণ পরিষদ (প্রগতিশীল) নামক নতুন দল গঠন করলে অগপ ভেঙে যায়। কিন্তু ২০০৮ সালের ১৪ অক্টোবর গোলাঘাটে দুই দলের পুনর্মিলন ঘটে।
লোকসভায় অগপের কোন আসন না থাকলেও রাজ্যসভায় অগপ-র সদস্য সংখ্যা এক।
বর্তমানে এই দলটি উত্তর-পূর্ব আঞ্চলিক রাজনৈতিক জোটের অন্তর্গত, যা জাতীয় গণতান্ত্রিক জোট-কে সমর্থন করা উত্তর-পূর্ব ভারতের বিভিন্ন দল নিয়ে গঠিত৷ আগত বিধানসভার নির্বাচনে এটি বিজেপি-র সাথে জোট গঠন করবে।
বাংলাদেশ থেকে অবৈধ বিদেশীদের আসামে আসা থেকে আটকাতে সদৌ অসম ছাত্র সন্থা পরিচালিত ছয় বছর ব্যাপী আসাম চুক্তির ফলস্বরূপ অগপ বা আসাম গণ পরিষদ রাজনৈতিক দলটি গঠিত হয়৷ বহুবছর ধরে আসামের অসমীয়া নাগরিকরা বাংলাদেশ থেকে আসামে আসা অবৈধ ও অযাচিত অনুপ্রবেশকারীদের ক্রমাগত আগমনে আসামের জনতাত্ত্বিক, সামাজিক ও রাজনৈতিক মানচিত্র পরিবর্তন হবে বলে আশঙ্কা করেন৷
১৯৭৯ খ্রিষ্টাব্দে আসু শান্তিপূর্ণভাবে আইন মেনে আসামে আগত বহিরাগতদের বৈধতা বিচার করে অবৈধদের নির্বাচনী তালিকা থেকে বাতিল করার দাবীতে একটি গণতান্ত্রিক আন্দোলন করেন৷ আন্দোলনটি বেশ কিছুবছর ধরে চললেও ১৯৮৩ খ্রিষ্টাব্দের নির্বাচনটি সুষ্ঠুভাবে চুক্তিবদ্ধভাবে এবং আইনসম্মতভাবে সম্পন্ন হয়৷
আসুর নেতৃৃত্বে আসামের আঞ্চলিক পরিষদগুলি, যেমন- অসম সাহিত্য সভা, অসম জাতীয়তাবাদী দল, পূর্বাঞ্চলীয় লোক পরিষদ, সদৌ আসাম কর্মচারী পরিষদ, অসম জাতীয়তাবাদী যুব-ছাত্র পরিষদ, অসম যুবক সমাজ, সদৌ আসাম কেন্দ্রীয় ও অর্ধকেন্দ্রীয় কর্মচারী পরিষদ প্রভৃতি থেকে প্রতিনিধিরা একত্র হয়ে সদৌ আসাম গণ সংগ্রাম পরিষদ গঠন করে৷
নতুন দিল্লিতে এবাধিকবার কেন্দ্র-রাজ্য আলোচনা হয় এবং অবশেষে ১৫ই আগস্ট ১৯৮৫ খ্রিষ্টাব্দে প্রধানমন্ত্রী রাজীব গান্ধীকে সাক্ষী রেখে আসু এবং কেন্দ্রীয় সরকারের মধ্যে অসম চুক্তি সাক্ষরিত হয়৷ ভারতীয় স্বাধীনতা আন্দোলনের পর সংঘটিত বৃৃহত্তম শান্তিপূর্ণ আন্দোলন হিসাবে আসাম আন্দোলনের নাম উল্লেখ করা যেতে পারে৷ কিন্তু এরই মধ্যে আসামে ঘটে যাওয়া নেলি হত্যাযজ্ঞটি ভারতে অতি বর্বরোচিত ঘটনাগুলির মধ্যে একটি৷
বাংলাদেশ ইউনিভার্সিটি অব প্রফেশনালস

বাংলাদেশ ইউনিভার্সিটি অব প্রফেশনালস (সংক্ষেপে বিইউপি) বাংলাদেশের একটি সরকারি বিশ্ববিদ্যালয়, যা ২০০৮ সালে ঢাকার মিরপুর সেনানিবাসে প্রতিষ্ঠিত হয়। এটি বাংলাদেশের প্রথম সরকারি বিশ্ববিদ্যালয় যা বাংলাদেশ সশস্ত্র বাহিনী দ্বারা পরিচালিত হয়। "বাংলাদেশ ইউনিভার্সিটি অব প্রফেশনালস অধ্যাদেশ, ২০০৯" আইনের অধীনে এটি প্রতিষ্ঠা পায়।
বাংলাদেশ ইউনিভার্সিটি অব প্রফেশনালস প্রতিষ্ঠার পূর্বে বাংলাদেশ সশস্ত্র বাহিনীর সকল শিক্ষাপ্রতিষ্ঠান (প্রায় ৫৬টি প্রতিষ্ঠান) সারা বাংলাদেশে ছড়িয়ে ছিটিয়ে থাকা বিভিন্ন সরকারি বিশ্ববিদ্যালয়ের সাথে অধিভুক্ত এবং সম্পৃক্ত ছিল।
বাংলাদেশ সশস্ত্র বাহিনীর সকল শিক্ষাপ্রতিষ্ঠানকে একটি সরকারি বিশ্ববিদ্যালয়ের অধীনে এনে একত্রিত করে সশস্ত্র বাহিনী কর্তৃক পরিচালিত ও রক্ষণাবেক্ষণের উদ্দেশ্যে এই বিশ্ববিদ্যালয় প্রতিষ্ঠিত হয়। ২০০৮ সালের ৫ জুন ঢাকার মিরপুর সেনানিবাসে "জ্ঞানের মাধ্যমে উৎকর্ষ সাধন" নীতিবাক্য নিয়ে বাংলাদেশ ইউনিভার্সিটি অব প্রফেশনালস যাত্রা শুরু করে। পরবর্তীতে "বাংলাদেশ ইউনিভার্সিটি অব প্রফেশনালস আইন, ২০০৯ (২০০৯ সনের ৩০ নং আইন)" ঘোষণা করা হয়।
এই বিশ্ববিদ্যালয়ে মোট ১৮ টি বিভাগ আছে। তাছাড়া এই বিশ্ববিদ্যালয় থেকে এম ফিল ও পি এইচ ডি ডিগ্রীর পাশাপাশি উচ্চতর গবেষণার সুযোগ আছে।
বাংলাদেশ ইউনিভার্সিটি অব প্রফেশনালস কর্তৃপক্ষ শিক্ষার্থীদের আবাসন সমস্যা সমাধানে মিরপুর ডিওএইচএস -এ ৬ টি ভবন ভাড়া নিয়েছে। বর্তমানে প্রায় ৪০০ ছাত্র সেখানে বসবাস করছে।
ভিসি অফিসের তত্ত্বাবধানে প্রধান মেডিকেল অফিসার, সিনিয়র মেডিকেল অফিসার, ১ জন মেডিকেল অফিসার, ১ জন প্যারামেডিক, ২ জন মেডিকেল সহকারী এবং ২ জন অফিস সহকারীদের নিয়ে চলমান মার্চ ২০১০ সালে বিইউপি মেডিকেল সেন্টার উদ্বোধন করা হয়। মেডিকেল সেন্টার কল ভিত্তিতে এবং সেমিনার, সিম্পোজিয়াম, কর্মশালা, খেলাধুলা এবং সাংস্কৃতিক কার্যক্রমের সময় ২৪ ঘন্টা চিকিৎসা সহায়তা প্রদান করে। চিকিৎসা কেন্দ্র দ্বারা স্বেচ্ছায় রক্তদান কর্মসূচিরও আয়োজন করা হয়।
বিইউপি একটি দিবা যত্ন কেন্দ্র প্রতিষ্ঠা করেছে এবং এই কেন্দ্রের কার্যক্রম আনুষ্ঠানিকভাবে ৫ ডিসেম্বর ২০১৭ থেকে শুরু হয়েছে।
বিইউপি -তে বর্তমানে ক্লাসরুম, কম্পিউটার ল্যাব, সাইবার সেন্টার, ল্যাঙ্গুয়েজ সেন্টার এবং বিভিন্ন অফিসে ইন্টারনেট সংযোগ সহ ৭০০ টিরও বেশি কম্পিউটার রয়েছে যাতে শিক্ষার্থীদের শিক্ষা, গবেষণা কার্যক্রম এবং রুটিন কাজ পরিচালনা করা যায়। সকল শিক্ষক, কর্মকর্তা, কর্মচারী এবং শিক্ষার্থীদের জন্য হল সহ বিইউপি ক্যাম্পাসের সকল স্থানে উচ্চ গতির ওয়াই-ফাই সংযোগ রয়েছে।
বিইউপি ক্যাম্পাসের ভিতরে একটি হ্রদ আছে, যা একাডেমিক ভবন এবং মাঠ দ্বারা বেষ্টিত। হ্রদের দুই পাশে একটি ভাসমান সেতু আছে।
২০১৮ সালে বাংলাদেশ ইউনিভার্সিটি অব প্রফেশনালস-এর অধিনে মোট ৫৬ টি প্রতিষ্ঠান (বাংলাদেশ সামরিক বাহিনী দ্বারা পূর্বে পরিচালিত) ছিল।
এর মধ্যে কয়েকটি প্রতিষ্ঠান হলো:
বাংলাদেশ সেনাবাহিনী পরিচালিত ১ টি সরকারি ও ৬ টি বেসরকারি মেডিকেল কলেজ বিইউপি-র অধিভুক্ত।